Ministar Ljajić: "Ova godina može da bude prelomna za Divčibare" | Kolubarske\nRasim Ljajić sa predstavnicima grada na Divčibarama (foto: Kolubarske.rs)\nMinistar Ljajić: "Ova godina može da bude prelomna za Divčibare"\n"Ova godina može da bude prelomna za Divčibare, koje su četvrti planinski turistički centar u Srbiji", poručio je ministar trgovine, turizma i telekomunikacija Rasim Ljajić, koji je danas posetio Divčibare.\nOn je rekao da Vlada Srbije ima ozbiljne planove kada su u pitanju Divčibare kako bi postale "celogodišnja turistička destinacija" i najavio da će Ministarstvo trgovine, turizma i telekomunikacija finansirati izgradnju turističkog info centra.\n- Divčibare spadaju u potencijalno jedan od važnih turističkih centara, ali nažalost u ovom trenutku nisu turistička destinacija koja doprinosi rastu turističkog prometa. Ali uz Soko Banju i Palić predstavljaju važan budući turistički centar u koji mi želimo da investiramo i da na svaki način podignemo turističke kapacitete na Divčibarama - rekao je ministar Ljajić.\nMinistar Rasim Ljajić - izjava za medije (Foto: Kolubarske.rs)\nDodao je da su Divčibare, i pored loše infrastrukture, četvrti turistički planinski centar u Srbiji, posle Kopaonika, Zlatibora i Tare, a ispred Stare planine.\nNaveo je podatak da je prošle godine zabeležen značajan rast broja turista za oko 27 posto, tako da je 45.000 gostiju lane boravilo na Divčibarama.\n- Ono što Divčibare imaju nema ni jedan planinski centar u Srbiji, a to je pre svega prednost blizine Beograda i to treba da se iskoristi. Zato su potrebna nova ulaganja države, pre svega, u infrastrukturu, i dobro je to što će se nastaviti sa rešavanjem problema kanalizacije, kao i izgradnja fabrike za prečišćavanje vode, jer su sve to preduslovi za dolazak privatnog kapitala. Treba da iskoristimo dolazak braće Teodosić i izgradnju velikog turističkog kompleksa – hotela, sportskih terena, velnes i spa centra. To je nešto što je nedostajalo Divčibarama, i mi moramo da pratimo tu investiciju, pre svega izgradnjom prateće infrastrukture i da obogatimo turističku ponudu na Divčibarama. I ovo zaista može da bude prelomna godina za Divčibare – poručio je ministar Rasim Ljajić.\nMinistar je sa gradonačelnikom Valjeva Slobodanom Gvozdenovićem obišao novi zabavno-avanturistički park za decu, čiju je izgradnju, kao i obeležavanje biciklističkih i pešačkih staza, sa deset miliona dinara finansiralo Ministarstvo trgovine, turizma i telekomunikacija.\nRasim Ljajić i Slobodan Gvozdenović (Foto: Kolubarske.rs)\nGrdonačelnik Slobodan Gvozdenović je rekao da su, bar što se turizma u Valjevskom kraju tiče, "Divčibare target tema i u fokusu ove gradske vlade". U budžetu grada u ovoj godini planirano je 45 miliona dinara. Značajna sredstva obezbeđena su i preko Kancelarije za upravljanje javnim ulaganjima, pre svega za izgradnju kanalizacije.\n- Ove godine smo iz Kancelarije za obnovu i razvoj predvideli negde oko trideset miliona dinara za izgradnju kanalizacione mreže u dužini od oko dva kilometra. Takođe, budžetom su opredeljena, na raznim pozicijama, znatna sredstva za Divčibare negde oko 45 miliona dinara. U neformalnom razgovoru sada sa ministrom obznanili smo mu naše prioritete, pre svega ono što Ministarstvo može da nam pomogne ove godine, i mislim da je sradnja pogotovo Turističke agencije i Ministarstva bila na najvišem mogućem nivou. Nadamo se da ćemo i ove godine upotrebiti još 60 miliona dinara koliko nam je ostalo od Kancelarije za javna ulaganja za proširenje mreže kanalizacije na Divčibarama i da ćemo završiti fabriku za prečišćavanje vode, i da ćemo stvoriti sve infrastrukturne uslove kako bi život ovde bio normalniji i snošljiviji u smislu razvoja turizma. Tu su i Teodosići i kamp koji ove godine treba da bude pri kraju, tako da sa nestrpljenjem očekujemo 2018. i dosta uspeha u njoj" – rekao je Gvozdenović.\nMinistar Rasim Ljajić na Divčibarama (Foto: Kolubarske.rs)\nNakon Divčibara ministar je otišao u Kosjerić, gde je sa rukovodstvom razgovarao o turističkom razvoju tog kraja.\n"Već na početku godine krenuli smo u obilazak glavnih turističkih centara u Srbiji sa ciljm da čujemo kakvi su planovi i da li postoje konkretni projekti za poboljšanje turističke infrastrukture koju bi Ministarstvo i Vlada mogli da finansiraju ili sufinansiraju", rekao je danas na Divčibarama ministar trgovine, turizma i telekomunikacija Rasim Ljajić.\nIz redakcije Pre 9 sati 16 minuta\nIz republičkog i opštinskog budžeta Pre 6 sati 52 minuta


‘’Članstvom u međunarodnim organizacijama bliži smo evropskim institucijama i primeni standarda EU’’- istakao predsednik opštine Goran Miljković povodom održane 14. Konferencije Instituta evropskih regiona i gradova - Televizija Pi Kanal Pirot - Najnovije video vesti iz Pirota\n‘’Članstvom u međunarodnim organizacijama bliži smo evropskim institucijama i primeni standarda EU’’- istakao predsednik opštine Goran Miljković povodom održane 14. Konferencije Instituta evropskih regiona i gradova\nGoran Miljković predsednik opštine Bela Palanka učestvovao je na 14. Konferenciji evropskih regiona i gradova, na temu ‘’Evropa 1918-2018-2118’’ koju organizuje Institut evropskih regiona (IRE) u Salzburgu. Glavne teme ovogodišnje konferencije bile su regionalna saradnja, supsidijarnosti u procesu odlučivanja ali i pitanja koja se tiču budućnosti EU iz ugla regiona i gradova, digitalne budućnosti, energije i ruralne depopulacije. ‘’Opština Bela Palanka učešćem na ovakvim konferencijama i članstvom u evropskim organizacijama doprinosi širenju slike o posvećenosti naše zemlje procesu evropskih integracija i primeni standarda EU. Što se tiče načela supsidijarnosti, glavne teme konferencije, istakao bih da se prenošenjem procesa odlučivanja sa viših nivoa vlasti na niže, ostvaruje na najbolji način komunikacija sa građanima i izlazi u susret njihovim potrebama.’’- rekao je Goran Miljković. IRE okuplja više od 120 regija, gradova, opština, kompanija i investitora iz 19 zemalja Evrope, a počasni član Komiteta IRE je, između ostalih, i evropski komesar za proširenje Johanes Han, koji je govorio na konferenciji. Miljković je imao razgovore sa predstavnicima članica Instituta a sa predsednikom IRE Francom Šauzbergerom razgovarano je o nastavku uspešne saradnje ove međunarodne organizacije i opštine Bela Palanka. Predsednik opštine Goran Miljković je tokom boravka u Salzburgu posetio Generalni konzulat Republike Srbije na poziv Generalnog Konzula Svetlane Stanković. Tokom ove posete razgovarano je o saradnji na unapređenju privrednog i ekonomskog razvoja opštine Bela Palanka, podršci na dovođenju investitora ali i o promociji Bele Palanke u oblasti turizma i kulturnog nasleđa od strane predstavnika Generalnog konzulata Republike Srbije u Salzburgu.\nŠkola pevanja – video VESTI\nPametna škola – video VESTI\nKomemoracija i sahrana, sutra, 22. avgusta Izdvojeno VESTI\nNove staze u parku Momčilovog grada – video DRUŠTVO Izdvojeno VESTI\nDobar odziv gradjana u akcijama dobrovoljnog davanja krvi – video DRUŠTVO Izdvojeno VESTI\nRedovna sednica Skupštine Košarkaškog Kluba “Pirot” – video Izdvojeno VESTI\nRukometašice dočekuju ekipu iz Zaječara za slavu Grada Izdvojeno VESTI


Reči oblikuju stavove, a stavovi – vaš celokupni život – Mali Kutak Sreće\nNe mogu da…\nMuka mi je da…\nRadije ću umreti nego da…\nNe mogu da dišem, guši me kad pomislim na…\nOvaj posao me ubija…\nKoliko ste samo puta izgovorili rečenice koje počinju poput ovih? Možda vam se u tom trenutku činilo da vam je lakše kada ste vašu patnju pretočili u verbalnu izjavu… Ili da su se drugi bar malo sažalili na vas jer svi mi pomalo volimo da izigravamo mučenike i svima damo do znanja koliko patimo, a eto ipak hrabro nastavljamo dalje…\nAli da li ste se ikada zapitali kako izjave ovog tipa, bilo usmene ili u okviru vašeg neprekidnog unitrašnjeg monologa utiču na vašu svest i podsvest i u stvari vas sabotiraju na svakom koraku.\nVaš um radi ono što misli da vi želite\nPoznati britanski terapeut, vodeći stručnjak u oblasti hipnoterapije i tvorac RTT (Rapid Transformational Therapy) tehnike Marisa Pir (Marisa Peer) na svojim kursevima i predavanjima objašnjava značaj reči koje svakodnevno koristimo kada se obraćamo sebi i drugima.\nNjene teorije se zasnivaju na nekoliko osnovnih principa:\nPrvi princip kaže da vaš um radi ono što misli da je u vašem najboljem interesu. Ukoliko ne dobijate ono što želite to samo znači da ne sarađujete sa vašim umom na pravi način. Postoji problem u komunikaciji, jer vaše želje nisu formulisane na pravi način, pa ih vaš um samim tim i ne tumači pravilno. Ako vas na primer očekuje neki veliki projekat, a vi stalno ponavljate da biste radije da provedete dan ležeći u krevetu, vaš um će učiniti sve da vašu želju i ostvari i poslaće vam na primer grip ili trovanje hranom da biste dan zaista i proveli u krevetu. Jer to je ono što ste stvarno želeli, zar ne? Vaš um je samo radio ono što je mislo da je bila vaša želja, vaš najbolji interes.\nDrugi princip kaže da je vaš um programiran tako da uvek traži zadovoljstvo, a izbegava bol. Ako je, na primer, trening u teretani ono što je za vas izvor bola, logično je da ćete ga izbegavati po svaku cenu i truditi se da nađete izgovor zašto baš danas ne možete u teretanu. Rešenje ovog problema je da promenite vaš pogled na ovaj problem. Ako trening počnete da posmatrate na drugi način, ne kao izvor bola već kao zadovoljstvo koje će vam doneti zdravlje, lepši izgled, i bolju kondiciju- i vaš stav prema treningu će se promeniti.\nTako dolazimo da trećeg principa koji kaže da sva vaša osećanja zavise samo od dve stvari: 1. slika koje stvarate u svojoj glavi i 2. reči koje govorite sebi. Zato sliku vas kako se mučite u teretani, bola koji vam to zadaje, zadihanosti i znoja, zamenite slikom vas u haljini koju zbog viška kilograma niste mogli da obučete godinama ili onom kako odlazite na redovni lekarski pregled a lekar je prijatno iznenađen vašim pritiskom, holesterolom i gustinom koštane mase. Recite vašem umu da je trening nešto što radite zbog sebe i svog zdravlja i čestitajte sebi na istrajnosti i svakodnevnom poboljšanju kondicije.\nČetvrti princip kaže da vaš um voli poznate stvari, pa stoga ako želite da budete uspešni morate da ono što je vašem umu poznato učinite nepoznatim i obrnuto- ono što je nepoznato, učinite poznatim. Ako je vaš um navikao da neprekidno zanoveta, kritikuje, pronalazi probleme i upozorava na opasnosti, pokušajte da vaš glavni modus funkcionisanja bude optimizam i vera u uspeh.\nNajlakši način da promenimo programe koje je naš um usvojio tokom života jeste da promenimo reči koje svakodnevno koristimo kada se obraćamo sebi i drugima. Međutim problem nastaje kada nismo svesni koje su to zapravo reči koje trebamo da izbacimo iz govora i zamenimo ih drugim, adekvatnijim.\nI za ovaj problem ja Marisa Pir ponudila rešenje u okviru jednog od modula svog online kursa Uncompromised Life (Život bez kompromisa) koji je dostupan u okviru Mindvalley Online akademije za lični razvoj.\nNaime, ona predlaže da snimite sebe nekoliko puta kako pričate na neku temu ili u jednostavnom razgovoru sa drugom osobom. Nakon što preslušate snimke, pribeležite najčešće korišćene reči i fraze. Primetićete da neke reči koristite više od drugih ili da svojim rečima često iskazujete nemoć, nesposobnost ili nesigurnost.\nJedna od polaznica kursa, čije iskustvo možete pročitati ovde, je imala problem da je ljudi često ne razumeju, ne poslušaju njen savet ili pak ne veruju njenim rečima. Nakon što je uradila predloženu vežbu došla je do zaključka da su reči koje često potencira u govoru: Dvoumim se, Nisam sigurna da.., Pretpostavljam, Da li bi trebalo da.., Ne mogu da odlučim, Možda… i slično, te da je nesigurnost u njenim rečima razlog zašto je ljudi ne uzimaju za ozbiljno.\nReči i izjave poput:\nsu one koje oblikuju vaš stav da je nešto nemoguće za vas, da nešto nije dobro po vas, da vas ubija i guši. Kada promenite ove reči i zamenite ih drugima poput:\nAko se potrudim uspeću da…\nBiću srećan kada…\nNije mi teško da…\nDobre strane ovog posla su to što…\noblikovaćete nove stavove po pitanju života, sreće, uspeha i motivisanosti. A kako su stavovi ti koji oblikluju vaš život, ubrzo ćete shvatiti da sa novim stavovima uspešno živite i novi život.\nZa više informacija o Marisi Pir i njenoj revolucionarnoj RTT metodi, posetite njen zvanični sajt http://www.marisapeer.com gde ćete između ostalog naći i besplatne online kurseve i spisak licenciranih RTT terapeuta u vašoj zemlji.\nIz Riznice Mudrosti, Promeni Svoje Misli\nknjige, lifestyle, lični razvoj, Marisa Peer, Mindvalley Academy, motivacija, psihologija, rad na sebi, RTT metoda, sreća, um, uspeh, zdravlje


PETI PUT POD POKROVITELJSTVOM „GOMEKSA“: Praznik košarke u Zrenjaninu – Zrenjanin\nPeti po redu kadetski košarkaški turnir „Petrovgradski košarkaški kup“ za kategorije do 16 godina (Petrovgrad Basketball U16 Cup) održaće se u Kristalnoj dvorani od 5. do 7. aprila. Zrenjanin će imati tu čast da, pored domaćih klubova Partizana i Petrovgrada, ugosti reprezentacije Izraela, Makedonije, Crne Gore, Rumunije, Bugarske i Srbije u uzrastu do 16 godina. Posetioci će imati priliku da na delu vide buduće asove evropske i svetske košarke i ujedno pomognu kroz humanitarni karakter turnira.\nTurnir će biti održan u organizaciji KK Petrovgrad pod pokroviteljstvom Grada Zrenjanina, a i ove godine veliki prijatelj turnira je kompanija „Gomeks“.\n– Kao društveno odgovorna kompanija, priključili smo se organizaciji ovog turnira, od samog početka prepoznajući vrednosti koje on promoviše, a kojima i mi težimo. U prethodne četiri godine Zrenjanin je bio centar omladinske košarke ali i grad najvećeg srca jer su posetioci kupovinom ulaznica na bazi dobrovoljnog priloga direktno pomagali misije humanitarnih udruženja i fondacija koje se bave lečenjem dece. Podršku smo do sada pružili Udruženju „Transplant heroji“, Fondacijama „Podrži život“ i „Zajedno za život“ kao i Nacionalnom udruženju roditelja dece obolele od raka – NURDOR – saopštavaju iz „Gomeksa“.\nTokom prethodna četiri turnira, kroz grad na Begeju je prodefilovao impozantan broj košarkaških nada, od kojih su neki već tada bili prave zvezde. Da je ovaj turnir pravi rasadnik talenata dokazuje i to da su na ovom turniru igrali, danas svetski poznati košarkaški talenti, Dino Radončić i Luka Dončić.\nEkipe učesnice turnira podeljene su na dve divizije. Diviziju A čine nacionalni kadetski timovi Izraela, Crne Gore, Makedonije i Srbije, dok su u Diviziji B kadeti Rumunije i Bugarske ali i mladi košarkaši Partizana i Petrovgrada.\nPosetioci turnira doniraće sredstva za humanitarni projekat pod nazivom „Sportom za bolje sutra“. U pitanju je inicijativa kojom je planirano poboljšanje uslova za obrazovanje i bavljenje sportom dece i omladine koja su u stanju socijalne potrebe.\nPored Grada Zrenjanina, uz projekat su stale još i gradske ustanove „Sportski objekti“, Sportski savez, Savez za školski sport, Centar za socijalni rad i Gradska organizacija Crvenog Krsta. Akciju „Sportom za bolje sutra“ podržali su mnogi klubovi i organizacije (Džudo klub Proleter, Tekvondo klub Zrenjanin, Zrenjaninski polumaraton, Košarkaški klubovi Proleter i Petrovgrad, Rukometni savez Srbije…).\n← SPREMA SE CENTAR GRADA: Kada dolaze gosti…\nTRENERSKA KLINIKA UOČI KOŠARKAŠKOG TURNIRA: Govoriće i Izraelac Pini Geršon →


Veliki protest građana Rožaja 21. novembra\nObjavljeno petak, 14 novembar 2014 07:07\nProtest građana Rožaja, povodom teškog ekonomskog stanja u tom gradu i ignorisanja zahtjeva radnika sa sjevera u Skupštini, biće održan 21. novembra, saopštili su organizatori.\nUpravni odbor i članovi Nevladine organizacije (NVO) Manjinski akcionari Gornjeg Ibra iz Rožaja dogovorili su da se protest građana pod nazivom "Spasimo Rožaje" održi u petak, 21. novembra, na gradskom trgu u 13 sati, najavio je Portal CdM.\nU saopštenju radnika i manjinskih akcionara Gornjeg Ibra, koje je objavio CdM, navodi se da je ekonomsko stanje u Rožajama dovedeno na prosjački štap.\n"U Rožajama preko šest hiljada građana živi od socijalne pomoći od koje ne može ni da se preživi, na hiljade je iseljeno, mladi nam svakodnevno odlaze, penzioneri preživljavaju sa 100 eura, dok bivši radnici žive od žive od 70 eura, koje primaju sa Biroa rada“, dodaje se u saopštenju, prenijela je Mina-business.\nKako dalje stoji, manjinski akcionari i radnici smatraju da građani Rožaja, radnici, penzioneri, studenti i socijalno ugroženi moraju da ukažu na stanje u toj opštini.\n"Pozivamo ih da taj dan svi izađu na trg, da izvedu svoje porodice, da bi poslali Vladi i Skupštini poruku da Rožaje i sjever više neće trpjeti zapostavljenost, diskriminaciju, nezakonitosti, korupciju, pljačku i ignorisanje zahtjeva“, navodi se u saopštenju, prenio je CdM.\nManjinski akcionari i radnici pozvali su radnike, građane i studente iz drugih opština sa sjevera da se pridruže protestu.\n"Očekujemo da će to biti do sada najveći protest koji je održan u Rožajama i da će taj dan Rožajci pokazati da neće dozvoliti da se grad uništi i iseli“, zaključuje se u saopštenju koje je objavio portal.\nProtest građana sjevera\nU Bijelom Polju protest 5. marta\nInvalidi rada: Protest jedino rješenje


Lavrov zatražio objašnjenje od Blinkena - 02.12.2021, Sputnik Srbija\nRusija je spremna da otvori kanal za dijalog sa SAD o Ukrajini, saopštio je šef ruske diplomatije Sergej Lavrov. 02.12.2021, Sputnik Srbija\n"Zainteresovani smo za udruživanje napora radi regulisanja ukrajinske krize. Naše američke kolege su više puta govorile da žele da pomognu, bez kršenja normandijskog formata, vraćajući poseban kanal dijaloga koji je postojao za vreme prošle administracije. Mi smo spremni za to", rekao je Lukašenko na početku razgovora sa američkim državnim sekretarom Entonijem Blinkenom u Stokholmu.On je naglasio da želi da čuje objašnjenje Blinkena u vezi sa izjavom koju je izneo na plenarnoj sednici OEBS-a u kojoj je državni sekretar SAD nazvao "tačke Minskog sporazuma koje treba da realizuje Ruska Federacija"."Sa nestrpljenjem očekujem objašnjenje. Nadam se da će mi to pomoći da se orijentišem oko toga kakve pristupe će SAD slediti za rešavanje krize u Ukrajini", rekao je ministar.Blinken je u svom obraćanju na sednici OEBS-a izjavio da Rusija sistematski ometa rad Organizacije za bezbednost i saradnju u Evropi. On je dodao da je, između ostalog, Rusija "odgovorna za to što se svaki član posmatračke grupe OEBS suočava sa opasnošću u Ukrajini".\nrusija, ukrajina, sad, rusija – politika\n12:14 02.12.2021 (Osveženo: 12:27 02.12.2021)\nRusija je spremna da otvori kanal za dijalog sa SAD o Ukrajini, saopštio je šef ruske diplomatije Sergej Lavrov.\n"Zainteresovani smo za udruživanje napora radi regulisanja ukrajinske krize. Naše američke kolege su više puta govorile da žele da pomognu, bez kršenja normandijskog formata, vraćajući poseban kanal dijaloga koji je postojao za vreme prošle administracije. Mi smo spremni za to", rekao je Lukašenko na početku razgovora sa američkim državnim sekretarom Entonijem Blinkenom u Stokholmu.\nOn je naglasio da želi da čuje objašnjenje Blinkena u vezi sa izjavom koju je izneo na plenarnoj sednici OEBS-a u kojoj je državni sekretar SAD nazvao "tačke Minskog sporazuma koje treba da realizuje Ruska Federacija".\n"Sa nestrpljenjem očekujem objašnjenje. Nadam se da će mi to pomoći da se orijentišem oko toga kakve pristupe će SAD slediti za rešavanje krize u Ukrajini", rekao je ministar.\nBlinken je u svom obraćanju na sednici OEBS-a izjavio da Rusija sistematski ometa rad Organizacije za bezbednost i saradnju u Evropi. On je dodao da je, između ostalog, Rusija "odgovorna za to što se svaki član posmatračke grupe OEBS suočava sa opasnošću u Ukrajini".


So na hašku ranu\nSkupština Srbije je u ponedeljak 8. maja na početku nove redovne sednice konstatovala da je prestao mandat potpredsednika Vlade Srbije Miroljuba Labusa pošto je on 3. maja podneo ostavku zbog prekida pregovora sa Evropskom unijom. Pokazujući da je vladajuća većina i dalje na okupu, Skupština sledećih dana vodi raspravu o 15 tačaka dnevnog reda, među kojima su Predlog zakonika o krivičnom postupku i Predlog odluke o utvrđivanju nacionalne strategije reforme pravosuđa, predlozi zakona o arbitraži i o posebnim ovlašćenjima radi efikasne zaštite prava intelektualne svojine.\nPartija G17 plus treba 13. maja da odluči o tome da li će njeni ministri ostati u Vladi, ali na početku nedelje prilično je jasno da je politička kriza posle ostavke potpredsednika srpske vlade Miroljuba Labusa zbog prekida pregovora o pridruživanju, sa Koštuničine manjinske vlade skrenuta na partiju G17 plus. Ministar finansija i potpredsednik G17 plus Mlađan Dinkić usprotivio se Labusovom predlogu da ministri ove partije napuste Koštuničinu vladu, jer bi to značilo njeno trenutno obaranje, izbore i nemogućnost da se završi saradnja sa Haškim tribunalom, što, opet, znači da sigurno ne može da se zaključi Sporazum o stabilizaciji i pridruživanju do kraja godine.\nVladina kancelarija je pokušala da održi nadu da će se taj posao ipak nastaviti – 9. maja, na Dan Evrope, organizovala je informativni skup o priključenju u Knez Mihailovoj u Beogradu. Uz taj punkt bilo je i drugih nevladinih akcija – evropskih federalista, Evropskog pokreta i asocijacije za restituciju imovine. To je možda bio i pokušaj da se parira i opozicionom skupu "Srbiju u Evropu",.\nNo, o tome, malo kasnije. Vratimo se drami koja je promenila tok. Dinkić je zaigrao oštrije kada je Labus suspendovao predsednicu Izvršnog odbora ove stranke Vericu Kalanović zbog lobiranja za Dinkićevu stvar pred sednicu Glavnog odbora G17 plus, zakazanu za 13. maj.\nDinkić demonstrativno izjavljuje da će podneti ostavku na mesto potpredsednika stranke i da će se povući iz Vlade ukoliko Glavni odbor tajnim glasanjem odluči da prihvati njegovu ostavku i presudi da je njegov predlog loš. Izgleda (po reakciji poslanika G17 plus Gorana Paunovića) da Labusova strana ne želi tu vrstu rasprave. Paunović je, inače, optužio Dinkića da kroz strukture stranke čini sve da Labus ode. O tom sukobu se spekulisalo svuda pomalo.\nU novijoj političkoj istoriji Srbije, ovakvi sukobi su se po pravilu završavali rascepom partija, a samo u dva slučaja predsednik stranke je izgubio bitku sa izazivačem – Dragoljub Mićunović protiv Zorana Đinđića u Demokratskoj stranci 1994, i Vuk Obradović protiv Orlića 2001, mada je taj slučaj specifičan zbog toga što je Obradović morao da podnese ostavku zbog seksualne afere.\nRasprava u Glavnom odboru G17 plus mogla bi svakako više da utiče na sudbinu ove stranke, nego na sudbinu Koštuničine vlade.\nPoslanički klub G17 plus u Skupštini Srbije, koji broji 31 poslanika, podeljen je na kako izgleda jače Dinkićevo i slabije Labusovo krilo, ali ni jedna ni druga grupacija ne uskraćuju podršku Vladi. Dinkić je ostanak u Vladi oročio do septembra, uslovivši je nastavkom evropskih pregovora, što znači i rešenjem slučaja Mladić, dok Labusova, koja je po Vladu nepovoljnija, obećava čak i nešto dužu podršku – do kraja kosovskih pregovora, što znači do kraja godine.\nU glavnom odboru G17 plus odlučivaće se o tome ko će imati primat u ovoj partiji, ali posledično i o budućem potpredsedniku Vlade. U štampi su se mogle naći spekulacije da bi premijer Koštunica na to mesto do 23. maja mogao predložiti Dinkića. Studio B objavljuje svoje saznanje da je Dinkić odbio takvu ponudu. Koštunica je svakako nešto razgovarao i sa Labusom i sa Dinkićem, pa i na to šta će biti s potpredsedničkim mestom treba sačekati dok se vidi ishod obračuna u G17 plus. Socijalisti bi verovatno glasali za izbor novog potpredsednika Vlade, ali izbor novog potpredsednika zavisi i od toga koliko će poslanika G17 plus stati na Labusovu stranu – u dosadašnjim spekulacijama pominju se brojke između tri i deset.\nNije sigurno da je Labusova ostavka doneta posle studiozne procene sledećih koraka. On je možda kalkulisao sa moralnom lekcijom i pritiskom na smenu šefa obaveštajne službe i ministra policije, što je Koštunica očito odbio. Njegov prestiž evropskog pregovarača je svakako bio veliki i demisija pre vremena možda nije mnogo korisna za opštu stvar, a ni za perspektivu G17 plus. Labus je obećao podršku Vladi do okončanja kosovskih pregovora, ali to ništa ne bi značilo ako bi ministri poslušali njegov poziv da napuste Vladu. Nije jasno ni da li je Labus razmišljao o tome da je ministar Dinkić čovek jake političke volje, pa i volje za moć, da će to otvoriti sukob s njim i da on u sukobima nije lak protivnik. Trenutno je u nezavršene ofanzive za svoje ime uspeo da veže otvaranje vojne afere i slučaj Mobtel Bogoljuba Karića. Kao ministar finansija počeo je da pokazuje više interesovanja za tzv. realnu ekonomiju i najavama investicionog talasa ljuti dogmatičare neoliberalizma. Ne liči da će lako odustati.\nPitanje je ko će profitirati od rascepa G17 plus, da li demokrate, kojima je pripadao Labus, ili šire gledano grupa koja inklinira Čedi Jovanoviću – funkcioneri G17 plus ponekad viđani u njihovim akcijama (performans za vreme sahrane Slobodana Miloševića, a ako sećanje ne vara ministarka poljoprivrede je prošle godine učestvovala u njihovoj akciji "Kopiraj i kapiraj". G17 plus je u početku bio nevladina organizacija i pitanje je da li je promenio duh NVO-a. Politička partija i nevladina organizacija naprosto imaju različitu logiku, različito funkcionisanje...\nSlična podela, kao u G17 plus, desila se svojevremeno u Srpskom pokretu obnove, od koga se otcepio Srpski demokratski pokret obnove, koji kontroliše veći deo poslaničkog kluba ove stranke – no ni to, kao što je poznato, nije destabilizovalo Vladu. Vuk Drašković je u ovoj situaciji izjavio da su i vojne i policijske službe bezbednosti odgovorne što je put Srbije u Evropu blokiran; da dovođenje Srbije u ovu poziciju ne može da prođe bez odgovornosti, ali da sada treba učiniti sve da se Mladić uhapsi na vreme, a reč je o danima ili najviše nedeljama; jer posle može biti kasno. Mada su neke njegove ranije izjave drugačije protumačene, Drašković kaže da SPO neće napustiti Vladu dok god postoji šansa da se Srbiji omogući evropski put. Radikali (Nikolić) će to zlurado komentarisati: "Onog časa kada apetiti budu veći od obroka, Vlada će pasti – za sada, premijer Koštunica još daje dovoljno dobre obroke svima koji su u Vladi gladni."\nI G17 plus i Srpski pokret obnove bili su u dvostrukoj poziciji, igrali su važnu ulogu u Koštuničinoj vladi. Sad je možda nešto jasnije zašto Koštunica s njima nije gubio živce ("Ja mislim da će Vlada opstati uz malu pomoć naših kritičara..."). I izjave njihovih pojedinih funkcionera govorile su o tome da su oni opozicija toj vladi, a to je izvesno vreme zapravo zavaravalo deo opozicije i analitičare koji su na osnovu toga u protekle dve i po godine više puta pogrešno prognozirali skori pad Koštuničine vlade.\nRadikali koji bi, čini se, najviše profitirali od brzo zakazanih izbora ne hvataju se u tu zamku. Zamenik predsednika Srpske radikalne stranke Tomislav Nikolić nazvao je Dinkićevu najavu da će izaći iz vlade "pričom za malu decu".\nČEDA I NJEGOVI\nOstavku Vlade najglasnije je tražila grupa manjih partija (Liberalno demokratska partija Čedomira Jovanovića, Građanski savez Nataše Mićić i Socijaldemokratska unija Žarka Koraća) kao i osam nevladinih organizacija (među kojima su Helsinški odbor Sonje Biserko i Centar za kulturnu dekontaminaciju Borke Pavićević). Devetog maja su organizovane demonstracije u kojima je tražena ostavka Koštuničine vlade zbog prekida evropskih pregovora. Veruju da su tim skupom od nekoliko hiljada prisutnih, koji lepo i simpatično izgledaju na Trgu Republike u Beogradu, pa posle u šetnji, pokazali da je Srbija dobila opoziciju (Jovanović), no ne bi se reklo da je Koštuničina vlada zbog toga mnogo zabrinuta, mada je očito da je ta grupa nervira pre svega zbog paktiranja s Bebom Popovićem, bivšim šefom Biroa za komunikacije.\nPitanje je da li ova grupacija može da preskoči cenzus i kakvu bi ulogu mogla da odigra u budućim parlamentarnim odnosima. Istraživanje CeSID-a pokazalo je da se blizu cenzusa, ali i dalje ispod tri odsto podrške građana, nalaze i Nova Srbija, Liberalno demokratska partija, Srpski pokret obnove i G17 plus. Sociolog Slobodan Antonić je pretpostavljao da bi Čeda Jovanović mogao da premaši cenzus zbog pokazivanja jake političke volje.\nMoraće još da rastu i uče. Na male partije otpada oko 18 odsto glasova, tu su i leve i desne i narodnjačke i svakakve druge. Na doskorašnjim lokalnim izborima najviše uspeha u okupljanju manjih partija imala je osovina Koštunica–Ilić.\nKoraćev SDU i Mićićkin GSS, koji su sada nastupili zajedno, dve su frakcije nekadašnje zajedničke partije. Građanska opcija je u dosadašnjoj izbornoj praksi prolazila kroz mnogo jednokratnih koalicija, i kroz rascepe – njihovi savezi bili su kratkotrajni, a rascepi trajni: 1990, u podršci za predsedničkog kandidata pokojnog Ivana Đurića, bili su u savezu sa vojvođanskim autonomašima i partijama vojvođanskih Mađara; 1992. nastupaju kao koalicija Reformske stranke, Republikanskog kluba, Narodne seljačke stranke i Lige socijaldemokrata Vojvodine/Jugoslavije, koji su brzo napustili GSS, a od tada pregovara o saradnji i sa Demokratskom strankom; zatim u Deposu 1993. GSS je sa SPO i Novom demokratijom; 1996. su uz SPO, DS, GSS, DSS i Asocijacijom nezavisnih sindikata; 2000. su u DOS-u; 2003. na listi DS-a koji usisava deo funkcionera GSS-a, a zatim gubi Jovanovićevu frakciju koja prerasta u LDP.\nOva grupa je otvoreno neprijateljski usmerena na Koštunicu, a čini se da je otvorena za koaliciju sa DS-om, na koju pokušava da izvrši uticaj i zapravo propagandno radi na onemogućavanju potencijalnog sporazuma između DS-a i DSS-a.\nOna možda uzima deo birača Demokratskoj stranci u čijem poslaničkom klubu i sada ima tri poslanika (Svilanović, Mićić, Korać). Zanimljivo da oni ne koriste parlament i da potcenjuju značaj malih poslaničkih grupa. Ovde je brzo zaboravljeno šta je, na primer, devedesetih predstavljala mala grupa od sedam poslanika Demokratske stranke (Mićunović, Koštunica, Đinđić, Simonović, Gavrilović, Vučković).\nDominantna ličnost te grupe Čedomir Jovanović uživa simpatije izvesnog broja revolucionarnih nostalgičara, pokazao je talenat i upornost u uličnim akcijama, ali je ostavio prilično loš utisak kao vođa poslaničke grupe DOS-a, a i previše se vidi njegova želja za revanšom i političkom osvetom.\nOni će morati da razmisle o tome da li su verodostojne i koliko izborno dejstvo imaju jake parole tipa "Dole Koštunica, novi Milošević", da "za Srbiju dolaze najgori dani posle 5. oktobra 2000. godine". Oni neguju nadu u revoluciju koja će se nastaviti, ali morali bi malo više da uče na primeru Batića i Protića koji se tokom jedne akcije koju je gledao vaš hroničar, pojavljuju iza ćoška s velikim transparentom "Narodni pokret 5. oktobar". Vaš hroničar misli sad će nagrnuti sila naroda, a ono – njih desetak. Veruju u isceliteljsku moć lustracije, dok je u Srbiji ojačao otpor na partizanštinu i solunaštvo, a posebno je loše što, veruju da je to neki izborni argument. Ne razlikuju mnogo politički performans od političke akcije, što je možda znak da su pod prevelikim uticajem nekoliko nevladinih organizacija.\nOni dobro kapiraju nezadovoljtvo mladih ("Sve po spisku!"), željnih evropske budućnosti, i računaju na evropski renome, mada je on svakako bio veći u vreme antiratnog angažmana GSS-a devedesetih. Protive se učvršćivanju tradicionalizma u Srbiji, protive se pojačavanju uticaja crkve, GSS je tražio da predsednik Tadić ne potpiše zakon o crkvama.\nDobro vladaju novim medijima (na elektronskim forumima ima dosta sadžaja u njihovu korist, zapravo u korist Jovanovića), ali deluju previše salonski, rizikuju da ih stigne odbojnost prema prenaglašenom moralizatorstvu, previše su fascinirani mitom o obaveštajnim službama i više vole da se nerviraju zbog zaostalosti naroda nego da strpljivo rade s njim. Tu i tamo vide se u toj grupaciji i nagoveštaji da smatraju da i ne bi bilo loše da pobede radikali, i da naivno priželjkuju da će se protiv njih tako lakše formirati pravi narodni front. Dan pre skupa "Srbiju u Evropu", u ponedeljak, nekoliko desetina mladih aktivista organizacije BIRO organizovala je performans "Tražimo Mladića", a njih je provociralo nekoliko pripadnika desničarske organizacije Nacionalni stroj.\nImaju osećaj za marginalne grupe, ali ne i za velike nezadovoljne socijalne konglomeracije. Dok demokrate pomalo namiguju levo, ali nikako da se tamo pomere, pripadnici ove grupacije, kako se čini, uopšte nemaju izgrađen smisao za socijalnu akciju, za rad sa sindikatima, radništvom i nezaposlenima. To je prepušteno radikalima (koji okupljaju reaktivne glasove najnezadovoljnijih) i Vladi kojoj se radništvo tradicionalno obraća.\nDan pre akcije "Srbiju u Evropu" došla je vest iz Kragujevca da su tamošnji sindikati odustali od protesta zato što je Vlada pristala na njihov zahtev da u Kragujevcu raspravlja o industrijskoj strategiji i o tome šta će učiniti sa metalskim sektorom u Srbiji.\nKoštuničina vlada, koja je ranije izbegavala da kad je reč o haškim beguncima upotrebi reč hapšenje, u proteklih nekoliko dana je pribegla manifestnim policijskim akcijama. Posle blokade dela Košutnjaka u kome se nalazi kuća generala Mladića i jednodnevne pauze za Đurđevdan, operativci MUP-a Srbije su u nedelju uz podršku helikoptera pretresli više stanova i pčelinjake na području Valjeva. Ministar za državnu upravu Lončar je u ponedeljak izjavio da uskoro može uslediti hapšenje generala Mladića, pošto je Vlada angažovala sve raspoložive resurse i pozvao je još jednom generala da se preda. Pre njega nešto slično je rekao ministar policije Jočić.\nPitanje je da li je to pokazivanje sile, helikoptera i policajaca pod maskama, namenjeno stranim faktorima (koji od Karle del Ponte pa nadalje poručuju da ih ne interesuju izveštaji iz Srbije), umirivanju članica vladajuće koalicije, pre svega G17 plus i i SPO-a, a možda je i znak reakcije na to da je ugrožen glavni adut vlade – evropski pregovori. Možda je to zapravo poruka preostalim pripadnicima Mladićevog obezbeđenja da ne pružaju otpor, jer policija ima nalog da puca (u nekim medijima to se eksplicitno i pominje). U svakom slučaju Koštuničina vlada je do sada izbegavala takve manifestacije i nastojala je da se haškog bremena ratosilja u tišini (po mogućnosti uz dobrovoljne predaje).\nZbog masovnih akcija policije protestuju radikali, koji koriste i detalj da je u subotu bio priveden pa pušten njihov član, harmonikaš Branimir Đokić, koji se našao u stanu jednog bivšeg oficira u Mladićevom susedstvu. Reakcije radikala za Koštuničinu vladu ne moraju da budu mnogo važne, ali je izvesno da ona nije želela velike komplikacije pred crnogorski referendum. Ima spekulacija da je Vlada izbegavala dramatični završetak haškog posla pre crnogorskog referenduma navodno da ne bi uznemirila antihaški raspoložene pristalice zajedničke države, mada je mnogo verovatnije da odlaganje haške obaveze daje jak propagandni šlagvort Đukanoviću.\nNajava hapšenja Mladića možda ipak stavlja so na ranu socijalista i dovodi u pitanje njihovu lojalnost Vladi. Koštuničina vlada je uspela da umiri bes socijalista posle haške smrti Slobodana Miloševića, navela ih da zažmure i zbog učešća pojedinih predstavnika vladajuće koalicije u kršenju pogrebnih običaja na Trgu Republike u vreme sahrane. Potpredsednik Socijalističke partije Žarko Obradović ponovio je da će socijalisti u slučaju da general Mladić bude uhapšen na sednici svog glavnog odbora odlučivati o svom odnosu prema Vladi. U tom slučaju, postaće ponovo aktuelna najava demokrata da neće rušiti Vladu zbog saradnje s Hagom.\nPredsednik Tadić daje Vladi još malo vremena: on je na stranačkoj slavi Đurđevdan u Kruševcu rekao da očekuje da će Vlada Srbije ispuniti poslednju obavezu prema Haškom tribunalu do 10. maja, da je to zatraženo kao novi rok za ispunjenje ove međunarodne obaveze; da je Vlada Srbije odgovorna za neispunjavanje ove obaveze; da je ispunjenje obaveze prema Haškom tribunalu egzistencijalna obaveza srpskog naroda, a neispunjenje te obaveze pretnja za budućnost, te da je Demokratska stranka spremna da završi taj posao – ukoliko to bude u njenim rukama.


IZREČENE MJERE ZABRANE: BIJEDIĆU I OSTALIMA ZABRANJENO SASTAJANJE | Hayat.ba\nIZREČENE MJERE ZABRANE: BIJEDIĆU I OSTALIMA ZABRANJENO SASTAJANJE\n– Svim osumnjičenim određena je mjera zabrane međusobnog sastajanja ili sastajanja sa svjedocima i obavezno periodično javljanje u nadležnu policijsku stanicu. Sud je odbio prijedlog tužilaštava da se osumnjičenim Enveru Bijediću i Azizu Čačkoviću odredi mjera zabrane sastajanja i bilo kakvog načina komuniciranja sa Vahidom Jusufovićem – navodi se u saopćenju Suda.\n– Protiv ovih osoba je otvorena istraga u Tužilaštvu a koja se odnosi na nezakonitosti prilikom namještanja tendera u iznosu od oko 5,5 miliona KM za firmu Minning and Drilling iz Gračanice za izvođenje radova na istražno-eksploatacionim bušotinama na ležištu kamene soli Tetima u Rudniku soli Tuzla. Istragom je potvrđena osnovana sumnja da su tenderi u navedenom periodu više puta poništavani iako je kvalifikovana i kredibilna firma iz Bugarske u više navrata imala ponude koje su bile jeftinije za oko 2 miliona KM od gračaničke firme, kako bi se kontinuirano pogodovalo i insistiralo da upravo ova firma dobije posao – kazali su ranije iz Tužilaštva TK.\n– Na ovaj način je osumnjičenim Atifu i Dženanu Mujkiću i firmi Minning and Drilling iz Gračanice, iako nije bila kvalifikovan ni kredibilan ponuđač, pribavljena korist u vidu izbora za najpovoljnijeg ponuđača za ove radove, kao i vidu sticanja potrebnih kvalifikacija za naredne javne nabavke za obavljanje radova istražno-ekaploatacionih bušotina u BiH, ali i u inostranstvu – naveli su iz Tužilaštva TK.


Press Online :: Beograd :: NA POSAO KAD KO HOĆE\n26. 01. 2007. - Autor: LJ. RAČIĆ\nNA POSAO KAD KO HOĆE\n"Maksi" objavio konkurs za "partajmer" saradnike, zainteresovani će moći da biraju prodavnice i rade kada im odgovara. "Želimo da pomognemo nezaposlenima, ali i zaposlenim ljudima koji žele da zarade dodatni novac. Takođe, cilj nam je da u špicevima usluga bude još kvalitetnija", kaže Sanja Jevđenijević, direktor u "Delta Maksiju"\nNezaposleni Beograđani ili oni koji žele da pored redovne plate zarade dodatni dinar, mogu ubuduće u "Maksi" maloprodajnim objektima da rade na sat.\n"Delta Maksi" je objavila konkurs koji je otvoren do 15. februara za "partajmer" saradnike. Ova praksa, koja je na Zapadu odavno uvedena, nudi mogućnost rada dva, tri, četiri ili deset sati dnevno, ili samo vikendom, kako kome odgovara.Sanja Jevđenijević, direktor ljudskih resursa u "Delta Maksiju", kaže da je nova kampanja pokrenuta na osnovu iskustva u zapadnim zemljama.\nVeć 3.000 prijavljenih\nSanja Jevđenijević kaže da se za desetak dana, koliko je prošlo od početka konkursa, za posao prijavilo 3.000 Beograđana, od čega je 1.500 već popunilo formulare. Ljudi se zanimaju za skoro sve poslove, osim za kasire, gde je i najveća odgovornost. U ovoj vrsti poslovanja isključena su radna mesta knjigovođe, poslovođe, njegovog zamenika i mesara.\n- Želimo da pomognemo svim nezaposlenim, ali i zaposlenim ljudima koji žele da zarade dodatni novac. Takođe, cilj nam je da u najvećim špicevima usluga bude još kvalitetnija, da police budu pune artikala i da se izbegnu gužve, odnosno da potrošači budu vrhunski usluženi - kaže Jevđenijevićka.\nGrađani će se zapošljavati u skladu sa njihovim mogućnostima, ali i potrebama maloprodajnih objekata. Tako ako neko želi da radi samo dva sata dnevno, ili samo vikendom, biće mu pružena ta mogućnost.\n- Svi oni koji žele da se prijave na konkurs, u bilo kom "Maksi" objektu mogu da se obrate poslovođi.\nOn će im dati formular u kome pored ličnih podataka treba da zaokruže radno vreme koje im odgovara. Pored toga, mogu da biraju i u kom objektu žele da rade. Time je omogućeno da zainteresovani mogu da rade na mestu koje im je u blizini kuće.\nU Americi svi "partajmeri"\nDirektor za operacije "Delta maloprodaje" Hubertus Rik rekao je da je ovaj trend zapošljavanja radnika uveliko rasprostranjen u svetu, da daje odlične rezultate i da je cilj da se taj koncept razvije i kroz "Delta Maksi" maloprodaju. U SAD čak 98 odsto stanovništva zarađuje na ovaj način, a u zapadnim zemljama oko 60 odsto.\nUkoliko konkurenti ispune potrebne uslove, biće brzo obavešteni, posle čega će odmah početi da rade, ali će prvo proći obuku za ono za šta su se prijavili - objasnila je Jevđenijevićka.\nPrema njenim rečima, svim građanima koji su nezaposleni, a žele da se bave poslom kasira, magacionera, izlagača u "Maksi" radnjama na "partajm" radno vreme, biće uplaćivan radni staž kao da rade puno radno vreme, zatim socijalno i penziono osiguranje, a imaće i pravo na odmor.\nTakvi saradnici potpisivaće ugovore o radu na mesec dana, a zatim i na godinu. Ukoliko se budu pokazali dobri u radu, postoji mogućnost da budu zaposleni da rade puno radno vreme. Sa druge strane, zaposleni koji na ovaj način žele dodatnu zaradu potpisivaće dopunske ugovore koji imaju jasno propisane odredbe.\nMogućnost zarade na ovaj način, u zavisnosti od radnog mesta, može da bude od 13.000 do 16.000 dinara mesečno. Posle Beograda, ovaj način zapošljavanja "Delta holding" pokrenuće i u objektima po gradovima u Srbiji.


Oružjem Protiv Otmičara - Mladicu moj\nMyCity » Nauka -> Fizika » Fizičari protiv nuklearnog oružja\nPoslao: 23 Nov 2005 13:42\nViše od 1300 fizičara, uključujući i sedam nobelovaca, potpisalo je peticiju protiv novog predloga američkog Ministarstva odbrane koji omogućava SAD upotrebu nuklearnog oružja protiv država koje ne poseduju nuklearno naoružanje. Pripremio: Vladimir Šamara\nPeticiju su pokrenula dva profesora fizike sa Kalifornijskog Univerziteta, San Dijego, Kim Grist i Jorg Hirš, koji ističu da osećaju potrebu da progovore protiv nove nuklearne politike jer su baš fizičari dali svetu nuklearnu pretnju pre 60 godina. Zajedno sa ostalim priznatim fizičarima koji su potpisali peticiju upozoravaju da nova politika briše oštru liniju između nuklearnog i konvencionalnog hemijskog i biološkog naoružanja.\n"Dok je politika SAD dugo bila da se nuklearno oružje koristi samo kao odgovor na nuklearni napad, nova politika omogućava SAD da koristi nuklearno oružje protiv zemalja koje ne poseduju nuklearno naoružanje kao i za gomilu drugih razloga, uključujući ubrzani prekid konflikata u korist SAD kao i osiguravanje uspeha američkih vojnih snaga.", rekao je Hirš.\n"Čovečanstvo je preživelo više od pola veka bez korišćenja nuklearnog oružja, uglavnom zbog uspeha Sporazuma o ne širenju nuklearnog naoružanja." navodi Grist. "Upotreba nuklearnog oružja od strane SAD protiv država koje ne poseduju nuklearno naoružanje uništiće Sporazum o ne širenju nuklearnog naoružanja i dati jak podsticaj drugim državama za razvoj nuklearnog oružja, čineći nuklearni rat verovatnijim. Kao fizičari osećamo potrebu da upozorimo na ovo predlagače nove politike kao i javnost, u cilju izazivanja diskusija i nadamo se odbijanja nove politike."\nDva fizičara započela su peticiju nakon izveštaja u "Njujork tajmsu" i "Vašington postu" da je savezna vlada u završnom stepenu prihvaćanja nove SAD politike koja će omogućiti upotrebu nuklearnog oružja u sledećim slučajevima:\n- radi ubrzanog okončanja rata u korist SAD\n- radi osiguravanja uspeha američkih i multinacionalnih snaga\n- radi demonstracije namere i mogućnosti SAD da upotrebi nuklearno oružje protiv napadača koji planiraju korišćenje oružja masovnog uništenja\n- u slučaju napada oružjem masovnog uništenja protiv američkih, multinacionalnih i savezničkih snaga\nNakon objavljivanja poziva za potpisivanje peticije na sajtu Physics Grist i Hirš su bili zasuti lavinom odgovora.\nPeticiju su potpisala dva bivša predsednika Američkog društva fizičara, najvažnijeg profesionalnog udruženja američkih fizičara, sedam nobelovaca, sedam dobitnika Fildove medalje i drugi velikani savremene nauke.\n"U peticiji ističemo da je nuklearno naoružanje na sasvim drugoj skali u odnosu na ostala konvencionalna oružja i oružja masovnog uništenja, kao i da je osnovni motiv Sporazuma o neširenju nuklearnog oružja dogovor da se države koje nemaju nuklearnog odriču razvoja istog a da se države koje ga već poseduju u zamenu za to obavezuju na razoružanje svog nuklearnog potencijala.", navodi Hirš. "Umesto toga, nova politika SAD dramatično povećava rizik od nuklearnog naoružavanja i konačno, rizika da regionalni konflikti kulminiraju u sveopšti nuklearni rat, sa potencijalom da uništi civilizaciju."\nFizičari se nadaju dodatnoj podršci pre sastanka izvršnog odbora Američkog društva fizičara 18. novembra i sastanka Međunarodne agencije za atomsku energiju 24. novembra.\nKorisnici trenutno na forumu: _Sale, A.R.Chafee.Jr., AF-1, Atomski čoban, bato, Boris90, cikadeda, Duško, Insan, ivan1973, Jethro, kalens021, Leonardo, menges, mrav pesadinac, nenad81, ozzy, perko91, Pohovani_00, proka89, repac, rovac, S2M, sabros, sakota79, sevenino, shaja1, Sonyboy, Srki98, Srky Boy, stegonosa, stug, tanakadzo, tomigun, Toni, VJ, Vlad000, vlvl, zexoni


Laguna - Bukmarker - Prikaz knjige „Homo Deus: Kratka istorija sutrašnjice“ - Knjige o kojima se priča\n„Homo Deus“, delo Juvala Noe Hararija, nastavak je bestselera „Sapiens“ i ima skroman dodatak naslovu „Kratka istorija sutrašnjice“. Dok je „Sapiens“ detaljno opisao napredak homo sapijensa od skupljača i lovaca preko mnogih društvenih revolucija do onoga gde smo danas, „Homo Deus“ opisuje moguće budućnosti koje bismo mogli iskusiti s obzirom na istoriju i sadašnje stanje u svetu. Ova knjiga uspeva na do sada neviđen način da domišljato, genijalno i posebno pomeša istoriju, filozofiju, nauku, religiju i ekonomiju u jedan kohezivan narativ.\nJedan od najzanimljivijih aspekata ove knjige je Hararijevo detaljno izlaganje na temu humanizma i njegove moguće evolucije u novi verski sistem. Humanizam insistira na tome da značenje uvek potiče od svakog od nas pojedinačno. Tamo gde je nekada Bog određivao moralnost, humanizam tvrdi da svako od nas mora da obrati pažnju na ono što misli i oseća, a kao primere navodi fraze poput „kupac je uvek u pravu“, „glasači najbolje znaju“ i „lepota je u oku posmatrača“.\nU jeku napretka tehnologija, Harari primećuje uspon novog sistema verovanja, onog koji bi jednog dana mogao biti moćniji od humanizma, a to je dataizam. Dataisti posmatraju univerzum kao neprestani protok informacija gde svako od nas upija i emituje bezbroj podataka dnevno. Ovo se može razumeti kroz način na koji neprestano dobijamo mejlove, poruke, čitamo članke i simultano na to proizvodimo sopstvene odgovore u vidu podataka. Dok se kod humanizma akcenat stavlja na značaj posedovanja i akumulacije iskustava, kod dataizma se akcentuje značaj deljenja iskustava. Dataisti veruju u važnost toga da informacije budu slobodne i zamišljaju budućnost u kojoj postoji sveoubuhvatan sistem podataka koji je sveznajuć i svemoguć. Naš značaj bi tada bio zasnovan na spajanju sa tim sistemom koji je veći od nas samih. Ako se ovo dogodi, rezultat bi bila promena u našem fokusu sa nas samih na sistem koji nas poznaje bolje nego što znamo sami sebe.\nOvo je samo kratak opis ljušture jednog od najvažniijih delova Hararijeve knjige, ali uspeva da prikaže beskrajnost njegove vizije i širine. Retkost je pronaći knjigu koja se na toliko različitih nivoa povezuje sa čitaocem. Autor ima naročitu sposobnost da predstavi svoje argumente na objektivan način što kod čitaoca stvara osećaj da spolja posmatra kompletnu istoriju čovečanstva novim očima. Iz tog razloga je „Homo Deus“ uspeo da me toliko fascinira i zainteresuje, a postao je jedna od mojih omiljenih knjiga.\nKnjiga je prepuna ideja koja će vas naterati da se zapitate u kom pravcu se svet kreće i da li vam se on dopada. Čitaocu će koristiti da s vremena na vreme podseti koliko je naš svet velik i kakvu moć transformacije ima da se razvije neverovatnom brzinom. Kako Harari tvrdi: „Zaboravljamo da je naš svet stvoren lancem slučajnih događaja i da je istorija oblikovala ne samo našu tehnologiju, politiku i društvo nego i naša razmišljanja, strahove i snove.“ „Homo Deus“ ovu činjenicu ponovo budi u nama i razgara opsesivnu znatiželju o tome kako živimo svoje živote i gde bi nas to moglo odvesti.


Postignuti prvi rekordi na 29. Beogradskom maratonu - Sportske vesti - Savremenisport.com\nNaslovna :: Sportske vesti ::\tPostignuti prvi rekordi na 29. Beogradskom maratonu\nPostignuti prvi rekordi na 29. Beogradskom maratonu\n“Sa izuzetno velikim zadovoljstvom možemo da objavimo informaciju da su dva rekorda već postavljena na 29. Beogradskom maratonu.” - objavljeno je na FB stranici Beogradskog maratona.\nOstalo je još 13 dana do 29. Beogradskog maratona, a dva rekorda su već postignuta i to po broju učesnika i po broju zemalja iz kojih dolaze. Prijavljeno je već preko 5000 takmičara iz 58 zemalja sveta sa svih kontinenata, čime su prevaziđene brojke iz 2015. godine sa 28. Beogradskog maratona od 4500 učesnika iz 56 zemalja - što su tada, takođe, bili rekordi na Beogradskom maratonu.\nU istom saopštenju objavljenom na FB stranici Beogradskog maratona, data je informacija da je za ovu godinu, odnosno za 29. Beogradski maraton, predviđen maksimalan broj od 6000 učesnika u maratonu i polumaratonu i da se mole svi oni koji se do sada još nisu prijavili, a imaju nameru da učestvuju na ovoj manifestaciji, da to učine što pre, odnosno u najkraćem roku, kako se ne bi dogodilo da ostanu bez učesničkog broja. Ako dođe do ovakve situacije, da interesovanje prevaziđe broj predviđenih učesnika, to bi bilo prvi put da se tako nešto dogodi u istoriji Beogradskog maratona.\nElektronsko prijavljivanje preko sajta Beogradskog maratona traje do 05.04.2016. godine, a Prijavni centar 29. Beogradskog maratona počinje sa radom 11.04.2016. godine u Domu omladine Beograda i trajaće do 15.04.2016. sa radnim vremenom od 10h-20h svakog dana, gde će osim prijavljivanja biti i preuzimanje svih učesničkih paketa.\nDatum: 02.04.2016. Autor: Beogradski maraton


Srpkinje u teškoj grupi kvalifikacija za EP - Vaterpolo vesti\nPočetna » Slajder » Srpkinje u teškoj grupi kvalifikacija za EP\nSrpkinje u teškoj grupi kvalifikacija za EP\nVaterpolistkinje Srbije igraće kvalifikacije za Evropsko prvenstvo 2014. u Budimpešti u Grupi B sa ekipama Francuske, Španije i Nemačke odlučeno je žrebom u sredu u Savoni. Selektor reprezentacije Novica Todosijević ocenio je da je grupa teška, ali da veruje u svoj tim. Kvalifikacije će biti odigrane u formi turnira početkom aprila 2013. u Francuskoj, a plasman na EP će obezbediti dva prvoplasirana tima. U kvalifikacionoj Grupi A igraće vaterpolistkinje Velike Britanije, Ukrajine, Izraeala, Portugala i Holandije.\nUtisak je da su srpkinje mogle i bolje proći u žrebu sa obzirom da su Španjolke, olimpijske visešampionke veliki favoriti dok će domaćin Francuska, Nemačka i Srbija pokušati da se domognu drugog mesta, što potvrđuju i reči selektora Todosijevića.\n“ Grupa je zahtevna, Španija je favorit jer je več godinama u vrhu. Mislim da smo sa Francuskom i Nemačkom izjednačenog kvaliteta i verujem da možemo da budemo bolji i kvalifikujemo se na Evropsko prvenstvo“, kazao je selektor srpskih vaterpolistkinja.\nOn je dodao i da će devojke imati po prvi put sve neophodne uslove za pripremu, i zahvalio se Vaterpolo savezu Srbije koji je to omogućio.\n“ Vatrepolo savez nas je u potpunosti podržao, i prvi put ćemo imati priliku da u potpunosti sprovedemo neophodne pripreme. Naravno, bez dobrog rada u klubovima, koji je često opterećen lošim uslovima, ne bi mogli da selektujemo tim, ali sada su svi uslovi ispunjeni i radićemo u punom kapacitetu“, dodao je on.\nEvropsko prvesntvo održaće se od 13. do 26. jula 2014. u Budimpešti, a u ženskom turniru učestvovaće 8 ekipa. Plasman su već obeszbdile ekipe Italije, Rusije, Grčke i Mađarske.


Извјештај Комисије - основ за утврђивање истине о страдању Срба у Сарајеву - Републички центар за истраживање рата, ратних злочина и тражење несталих лица\n– Prema odluci Doma za ljudska prava, vlasti u Federaciji BiH bile su obavezne da formiraju takvu komisiju. Ona je i formirana, međutim bošnjački predstavnici u toj komisiji insistirali su da se utvrđuje materijalna šteta, a ne stradanje. Na kraju je ta komisija doživjela fijasko i nikada nije ispunila svoju obavezu – podsjetio je Kojić.\n– Govorio sam na samom početku rada komisije da je Centar za istraživanje rata, ratnih zločina i traženje nestalih lica admistrativno-tehnička i logistička podrška samoj komisiji i da kakav god bude izvještaj, svi treba da ga prihvate – naglasio je Kojić.\n– Takođe, veoma je važna činjenica u izvještaju da je Sarajevo bilo pod blokadom, a ne opsadom, kako je to ranije naglašavano, a tu su i drugi elementi u izvještaju – naveo je Kojić.\nU izvještaju se navodi, između ostalog, da je rat u BiH u osnovi bio građanski i etnički rat između njena tri naroda – muslimana, Srba i Hrvata, u kojem su se Srbi borili prvo da spriječe ono što se smatralo genocidom 1941. godine, a onda i za svoja ljudska i građanska prava koja im, kao konstitutivnom narodu, pripadaju.


Ova izuzetna kolekcija društvenih igara biće korišćena u realizaciji edukativnih programa Odeljenja za odnose s javnošću i pedagoški rad Muzeja Vojvodine.\nSadržaj zbirke-legata čini serijal poznatih i (uz dečiju pomoć) izmaštanih i sačinjenih društvenih igara. Izrađeni u drvetu, poput skulptorski rešenih artefakata, a uz to i funkcionalni, ovi radovi su odraz i dokaz žive potrebe i sklonosti i dece i odraslih da odlutaju u prostranstva maštanja i učenja kroz igru. Deo su autorskog projekta Srđana Soldatovića Igrom do igre, realizovanog sa članovima porodice, prijateljima i saradnicima dobre volje, u likovnim radionicama Galerije ATRIA HUMANA za omladinu SOS Dečijeg sela u Sremskoj Kamenici. Ove i slične igre su (uz moderatore, povremeno i uz vršnjačku edukaciju dece iz Dečijeg sela) tokom dve decenije bivale sastavni deo programskih sadržaja novosadskog Raspustilišta u kreativnim i sportsko-zdravstvenim radionicama Studija Soldatović za decu predškolskog i mlađeg školskog uzrasta: Igraonica-maštaonica, Da li Vam je dosadno?, Tangram basne, Biraj svoj sport, Ko se čuva, taj se ne ugruva, itd.\nZbirku od tridesetdve igre (redizajnirana autorska rada), Studio Soldatović darovao je Pedagoškoj službi Muzeja Vojvodine u trajno vlasništvo, za potrebe realizacije edukativnih sadržaja i moguću saradnju sa školskim, predškolskim ili muzejskim ustanovama.


USKORO BRATIMLJENJE OPŠTINE SOKOLAC I JAPANSKOG GRADA ISEN - Novosti Plus\nUSKORO BRATIMLJENJE OPŠTINE SOKOLAC I JAPANSKOG GRADA ISEN\n17 Maja, 2021 17 Maja, 2021 Dragana Morača\t0 Comments\nNačelnik opštine Sokolac Milovan Bjelica razgovarao je danas sa ambasadorom BiH u Japanu Sinišom Berjanom o inicijativi za bratimljenje japanskog grada Isen i ove opštine, a zvanična procedura biće pokrenuta za nekoliko dana.\n“Kada se vratim u Japan, za nekoliko dana pokrenućemo zvaničnu inicijativu, s obzirom na to da su se gradonačelnik Isena i načelnik opštine Sokolac saglasili da se krene sa procedurom za potpisivanje sporazuma o saradnji i siguran sam da će ovaj sporazum donijeti benefite i jednoj i drugoj lokalnoj zajednici”, rekao je Berjan novinarima na Sokocu.\nOn je naveo da bi, čim epidemiološki uslovi dozove, trebalo realizovati uzajamne posjete rukovodstava ova dva grada u kojima će učestovati i nekoliko poljoprivrednih proizvođača sa Sokoca kako bi mogli da se upoznaju o načinu bavljenja poljoprivrednom proizvodnjom na području Isena, gdje je poljoprivreda jedna od primarnih grana u kojoj se koriste savremene tehnike i tehnologije.\nBerjan je naglasio da se na područu Isena organizuju tradicionalne borbe bikova – koride, poznate širom svijeta po dugoj istoriji i velikom broju posjetilaca.\nOn je podsjetio da su gradonačenik i delegacija Isena ranije već imali priliku da posjete Sokolac i da su, prema utiscima koje su prenijeli ambasadoru BiH, bili oduševljeni gosporimljivošću i onim što su vidjelu na Sokocu.\n“Postoje značajne sičnosti između grada Isena i opštine Sokolac jer obje lokalne zajednice imaju prelijepu prirodu i poznate su po poljoprivrednoj i stočarskoj proizvodnji”, naveo je Berjan.\nOn je napomenuo da je Isen vezan za organizaciju Olimpijade u Tokiju, koja se održava ove godine, te da je isto tako opština Sokolac u sastavu grada Istočno Sarajevo, koji je nasljednik Zimskih olimpijskih igara održanih 1984. godine, kada su se pojedina sportska nadmetanja odigrala na njegovom području.\nNečelnik opštine Sokolac izrazio je zahvalnost Ambasadi u BiH, narodu i Vladi Japana za pomoć koju su i ranije pružali ovoj lokalnoj zajednici, kao i ambasadoru Berjanu, koji je, naveo je, uvijek bio prijatelj sokolačke opštine.\nBjelica je izrazio uvjerenje da je pozitivan utisak o Sokocu gradonačelnik Isena stekao prilikom posjete ovoj opštini kada je prije pet godina zajedno sa delegacijom Ambasade Japana posjetio ovu opštinu.\nOn je rekao da je Berjan stupio u kontakt sa gradonačelnikom i predstavnicima Isena koji su izrazili želju da se bratime sa Sokocem.\n“Ovo je veoma značajan dan za Sokolac zbog vijesti koju nam je danas prenio amabasador Berjan jer, zahvaljujući njegovim aktivnostima, uslijediće potpisivanje sporazuma o saradnji i bratimljenju sa japasnkim gradom Isenom”, istakao je Bjelica.\nOn je dodao da će, najvjerovatnije, potpisivanje sporazuma, zbog pandemije, biti obavljeno video-linkom nakon što se obave potrebne procedure, u prisustvu ambasadora BiH u Japanu i japanskog ambasadora u BiH.\nBjelica je podsjetio da opština Sokolac ima dobru saradnju sa Ambasadom Japana u BiH već duži niz godina, te da je japanska Vlada u više slučajeva pomagala sokolačkom Domu zdravlja, obezbijedila rendgen i ultrazvučni aparat, te ranije donirala dva sanitetska vozila, izgradila i opremila objekat Centra za baznu rehabilitaciju, a u narednih desetak dana biće isporučena i dva sanitetska vozila, što finansira japanska Ambasada.\n← Svjetski dan telekomunikacija i informacionog društva\nNE NASILJU U PORODICI – Poruka novog spota banjalučkih repera →\nMališani učili o zdravlju pasa i kako da se ponašaju prema njima\n1 Maja, 2021 Kristina Prole\t0


Niška televizija » DS: Nova predstava o Konstantinu primer lošeg poslovanja\nObjavljeno 21.02.2013. 14:59\nU Demokratskoj stranci u Nišu kažu da je devetnaest miliona dinara, koliko je ukupno izdvojeno za predstavu „Konstantin- znamenje anđela“, primer lošeg poslovanja i zloupoterebe para poreskih obveznika.\nBiljana Vujović iz DS-a kaže da je iz budžeta Grada za ovu predstavu, koja će biti na repertoaru pet – šest puta, izdvojeno sedam miliona, pozorište je dužno da obezbedi milion, a republika je već dala jedanaest miliona dinara.\nI dodaje da je dok je ona bila na mestu upravnika, sa sedam miliona dinara pozorište finansiralo četiri premijere. Ona dodaje i da je 2009. godine napravljena namenska predstava „Bitka na Čegru“, u koju je bilo uključeno pedesetak ljudi, uglavnom iz Niša, a koja je koštala svega tri miliona dinara.\nU Briselu se dešava, u Berlinu rešava


Zakon o referendumu kao da je krojen za Rio Tinto – DnevniZurnal\nZakon o referendumu kao da je krojen za Rio Tinto\nby admin 13/11/2021, 11:50 1.6k Views\nPredsednik Udruženja za zaštitu ustavnosti i zakonitosti (UZUZ) Savo Manojlović ocenio je da deluje da je novi Zakon o referendumu “krojen po meri Rio Tinta” kao i da “njime država otima od građana, omogućava referendumska kampanja po meri bogatih i priprema rasprodaja zemlje”. Predsednik Demokratske stranke Zoran Lutovac ocenio je da bi građani trebalo da izađu na proteste, a ne na “skandalozni referendum o izmeni Ustava”.\n„Jedina dobra strana budućeg zakona je produžavanje roka na 90 dana za skupljanje potpisa kada građani sami žele da predlože neki propis poput zakona – narodna inicijativa. Uvođenjem takse na overu potpisa, međutim, jasno je da se nezavisne građanske inicijative žele onemogućiti da ostvaruju Ustavom garantovanu građansku suverenost“, naveo je Manojlović, u pisanoj izjavi.\nPrema njegovi rečima, „time se ovo građansko pravo otima od naroda i rezerviše za političke stranke i bogate grupacije, pa, primera radi, ukoliko neko želi da organizuje predlaganje zakona potrebno je da ima za overu potpisa preko milion i dvesta hiljada dinara“.\n„Nacrt Zakona o referendumu i narodnoj inicijativi krši u potpunosti vladavinu prava koja podrazumeva da se ovakvi zakoni ne mogu donositi neposredno pre sprovođenja referenduma. Ovo osnovno načelo moderne demokratije, sprečava da u referendumskoj utakmici jedna strana kroji uslove, a drugoj, opozicionoj strani se onemogućava da poznavanjem pravila bude pripremljena za referendum koji sledi“, naglasio je Manojlović.\nPredsednik Demokratske stranke Zoran Lutovac ocenio je da bi građani trebalo da izađu na proteste, a ne na „skandalozni referendum o izmeni Ustava“.\nUkidanje prostornog plana nije dovoljno\nby admin 22/01/2022, 11:57\nU predložene izborne zakone ušlo nešto što nije u Sporazumu\nby admin 22/01/2022, 11:21\nNe finansiramo ekološke proteste u Srbiji\nby admin 22/01/2022, 10:44


26. Apr 2000 18:00 (GMT+01:00)\nGlavni tužilac Haškog tribunala namerava da dođe u SRJ\nDel Ponte tražila jugoslovensku vizu\nHAG (Beta) - Glavni tužilac Međunarodnog krivičnog tribunala za bivšu Jugoslaviju Karla del Ponte zatražila je vizu za dolazak u SR Jugoslaviju.\nPortparol Tužilaštva Pol Rizli rekao je Beti da je glavni tužilac pre dve nedelje zatražila vize za sebe i svog zamenika Grejema Bluita. Zahtevi za vize primljeni su u jugoslovenskoj ambasadi u Hagu, ali je rečeno da ne treba očekivati nikakav odgovor, rekao je Rizli.\nGlavni tužilac izjavila je početkom godine da želi da ide u SRJ radi uzimanja iskaza od srpskih žrtava ratnih zločina kako bi krivci bili kažnjeni. Rizli je rekao da eventualni odlazak glavnog tužioca u SRJ zavisi i od procene njenog obezbeđenja o sigurnosnim aspektima takve posete.\nPrethodnom glavnom tužiocu Luizi Arbur krajem 1998. godine jugoslovenske vlasti nisu odobrile vizu kakvu je tražila, a početkom 1999. godine vraćena je s jugoslovensko-makedonske granice.\nVlasti u Beogradu prekinule su kontakte sa Haškim tribunalom u maju 1999. godine kada su predsednik SRJ Slobodan Milošević i još četvorica najviših jugoslovenskih i srpskih funkcionera optuženi za zločine protiv čovečnosti na Kosovu.


Vest - Ukida se fond rente\nUkida se fond rente\nU aprilu iduće godine stupiće na snagu odredba Zakona o rudarstvu po kojoj se ukidaju naknade po osnovu štete koju su pretrpele podunavske opštine zbog izgradnje hidroelektrane Djerdap. Opština Majdanpek ove godine je po tom osnovu dobila 14, a opština Kladovo čak 60 miliona dinara, što predstavlja četvrtinu budžeta ove lokalne samouprave.\n’’Mi ćemo na prvoj narednoj sednici zauzeti stav po ovom pitanju i pozvati i susedne opštine da zajednički potražimo rešenje za ovaj problem. Izgradjom Djerdapa potopljeno je 900 hektara plodne zemlje, a tri naselja izmeštena su na druge lokacije podložne klizištima za čiju sanaciju opština svake godine izdvaja značajna sredstva. Ovih 14 miliona svakako je naknada za štetu koju lokalna zajednica trpi, pa će ukidanje fonda rente biti značajan udar za ionako skromna finansijska sredstva kojima raspolažemo.’’, kaže Dragan popović, predsednik opštine Majdanpek.\nIsti stav imaju i u Kladovu, čiji su predstavnici republičkim organima već uputili dopis u kome upozoravaju da bi ukidanje fonda rente bilo pogubno za ovu opštinu. Oni naglašavaju da su stanovnici tog dela podunavlja ostali bez značajnih obradivih površina, a fabrike koje su podignute kako bi se to stanovništvo uposlilo, loše su privatizovane.\nBice na kraju:Ajdemo u Beograd jer tamo ima sve i tamo su svi fondovi rente.Ina kraju BG pasaluk a mi u Rumuniju=EU


Naslovna/Društvo/Čubrilović: Srpska je nastala prije ratnih dešavanja\nPredsjednik Narodne skupštine Republike Srpske Nedeljko Čubrilović izjavio je da je potrebno stalno isticati da je Republika Srpska nastala prije ratnih dešavanja u BiH, a posebno radi onih koji ne žele da postoji.\n“Moramo dostojanstveno obilježavati Dan Republike, a ne smije biti zaboravljena ni činjenica da su poslanici i idejni tvorci imali viziju 9. januara 1992. godine kada je nastala Republika Srpska. Ovaj datum biće zabilježen kao istorijska činjenica za srpski narod, Srpsku i sve njene građane”, rekao je Čubrilović danas za Radio Republike Srpske.\nOn je istakao da je u posljednjih nekoliko godina dat poseban značaj obilježavanju Dana Republike.\n“To je urađeno zato što je ovaj datum često osporavan. Međutim, svima je jasno da je ovaj datum nepobitna istorijska činjenica koja znači opstanak i ravnopravnost srpskog naroda u BiH. Naš praznik obilježavamo dostojanstveno, ne vrijeđajući nikoga na ovim prostorima i smatram da je stanovište Ustavnog suda BiH da je Dan Republike Srpske neupitan i da ga niko u okviru zakona ne može osporiti”, dodao je Čubrilović.\nPrema njegovom mišljenju, Republika Srpska je sve više prisutna u međunarodnim odnosima, što je veoma važno.\n“Imamo odličnu saradnju sa evropskim regijama i Rusijom. Narodna skupština Republike Srpske posebno dobru saradnju ima sa parlamentom Sankt Peterburga koji nas doživljava bratski i na raspolaganju nam je sva njihova podrška. To se ogleda u privredi, zdravstvu, kulturi, obrazovanju, što je od izuzetnog značaja za Republiku Srpsku”, naveo je Čubrilović.\nOn je naglasio da je značajno što Republika Srpska ima jedinstven stav o važnim pitanjima, koji se ogleda u odlukama Narodne skupštine.\n“Takvim stavom može biti izvršen politički uticaj na predstavnike Srpske u institucijama BiH i međunarodnim okvirima. Veoma je važno što smo donijeli određene zaključke i da gradimo jedinstvo, kompromis i zajedništvo”, rekao je Čubrilović.\nOn je naglasio da je Narodna skupština Republike Srpske u prošloj godini na vrijeme donijela potrebne zakone, važne zaključke i odluke.\n“Nažalost, bilo je mnogo zloupotreba Poslovnika o radu, ali uprkos tome donijeli smo 69 zakona, važne zaključke i odluke. Kad sve sagledamo i uporedno gledano sa nišm okruženjem smo najefikasnija zakonodavna institucija”, rekao je Čubrilović, koji očekuje da će izmjenama Poslavnika o radu biti dodatno unaprijeđen rad Narodne skupštine.\nOn je ponovio da Program reformi BiH ni na koji način ne ugrožava Rezoluciju o vojnoj neutralnosti koju je usvojila Narodna skupština Republike Srpske.\n“Moramo biti zadovoljni jer kada se o nekom vojnom dokumentu sa nivoa BiH raspravljalo u Narodnoj skupštini Srpske. To se sada prvi put desilo. /Srpski član Predsjedništva BiH Milorad/ Dodik je sve odluke približio Republici Srpskoj i Narodnoj skupštini. Srpska se sada pita i Srbi se poslije ovog još više pitaju. To je ono što /Dodik/ želi, da Srpska bude odlučujući glas kada je riječ o odlukama na nivou BiH”, rekao je Čubrilović.\nOn je ponovio da Srpska ne želi da se približava nijednoj strani, već da prati put Srbije u vezi sa članstvom u vojnim savezima.\n“Srbija je korak ispred nas kada je riječ o saradnji sa NATO-om. Zato ne treba izmišljati priče da je riječ o izdaji ili da je taj dokument falsifikat. Najvažnije je da su implementirani rezultati izbora iz 2018. godine i da možemo da krenemo putem razvoja. Moramo stvoriti perspektivu građanima koji žele da žive u BiH. Ovo je put dogovora i kompromisa”, naveo je Čubrilović.\nGovoreći o dokumentima o Srebrenici sa kojih je skinuta oznaka tajne, Čubrilović tvrdi da su oni koji su Srbima sudili za ratne zločine i ranije imali te podatke.\n“Ovo će relaksirati naše predstavnike koji rade na preispitivanju određenih događaja i doprinijeti da istorijske činjenice budu manje iskrivljene, ali ne vjerujem da će posebno doprinijeti našim ljudima koji su odgovarali i još odgovaraju za zločine”, rekao je Čubrilović.\nOn je ocijenio da nove optužnice, kao što je ona protiv predsjednika Boračke organizacije Republike Srpske Milomira Savčića, govore o potpunoj besmislenosti procesa koji se poslije rata događaju srpskom narodu jer je prisutna želja da optuže sve redom.\nKomentarišući usvajanje Zakona o slobodi vjeroispovijesti u Crnoj Gori, Čubrilović je naveo da će taj zakon više biti predmet neslaganja, nego doprinijeti onome što je predlagač zakona htio da uradi.\n“Biće to predmet sporenja godinama. Srpska pravoslavna crkva je starija od svih država na ovom prostoru pa i Crne Gore. Vjerujem u pravednost borbe srpskog naroda u Crnoj Gori i iskreno želim da istraju, a za to imaju podršku iz Srpske. Činjenice idu u korist Srpske pravoslavne crkve i vjerujem da će ona uspjeti da to dokaže”, naglasio je Čubrilović.\nOn je izrazio nadu da će zahvaljujući zakonima koji su usvojeni u Narodnoj skupštini prosječna plata u Srpskoj preći 1.000 KM, te da će biti povećan standard stanovništva, posebno najugroženijeg.\n“Treba raditi na reformi obrazovanja, imamo previše univerziteta i mnoga zanimanja koja ne nude perspektivu za zapošljavanje, a nedostaje nam radničkih zanimanja poput majstora u raznim oblastima”, istakao je Čubrilović.\nOn je ocijenio da Vlada bez problema izvršava svoje obaveze, ali da joj je neophodno više prostora za investicije kako bi to bilo preneseno i na realni sektor.\n“Time bismo zadržali kvalifikovanu radnu snagu i da ljudi ne razmišljaju o odlasku sa ovih prostora. Vjerujem da ćemo ove godine doći do realizacije barem dva velika projekta u oblasti infrastrukture, a imamo pripremljene predugovore i u oblasti energetike”, dodao je Čubrilović.\nGovoreći o formiranju vlasti na nivou BiH, Čubrilović je ocijenio da je dobro što su sprovedeni izborni rezultati i da će se započeti sa stabilizacijom ukupnih prilika.\n“Novi saziv Savjeta ministara će odmrznuti investicione procese koji kasne, jer prethodni saziv nije sarađivao sa entitetskim vladama. Imamo dovoljno razloga za optimizam i vjerujem da u saradnji sa entitetskim vladama može donijeti dobre stvari”, rekao je Čubrilović.\nGovoreći o poziciji Demosa, čiji je predsjednik, Čubrilović je istakao da se stranka profilisala na političkoj sceni i da ima veliki potencijal.\n“Važno je da sačuvamo energiju članstva da bi ona došla do izražaja na lokalnim izborima. Mi smo ostali na istom putu i to su pokazali događaji koji su poslije uslijedili u našoj bivšoj političkoj opciji. Nesmotrenost tadašnjeg predsjednika stranke je dovela do toga da stranka doživljava ovo što se sada događa. Mi smo pouzdani partneri i međusobno i u koaliciji”, zaključio je Čubrilović.\nBiH crkva Dan Republike falsifikat investicije Narodna skupština NATO partneri Plata Poslanici praznik Prosječna plata Republika Srpska Srbija Srpska pravoslavna crkva Stranke Vrijeme zakon zapošljavanje\nCvijanović – Mišić: Ima osnova za nastavak povećanja plata (FOTO)


Do javnosti su došle prve slike sa ceremonije sklapanja braka, koje su obišle svet brzinom munje.\nRafael Nadal i Marija Fransiska Pereljo pre nekoliko dana\nNa fotkama vidimo kako se par zaljubljeno gleda, dok čekaju da zvanično postanu muž i žena.\nPrve slike sa venčanja Nadala i Ćiske\nUslikani su na balkonu, a nema sumnje da će im ovi trenuci do kraja života biti urezani u sećanje.\nU javnost su u toku dana procurele informacije o venčanici mlade, pa su slike iste obišle svet, koje možete videti OVDE. Zbog čega je policija intervenisala na dan svadbe pogledajte OVDE.\nBONUS VIDEO: Ovde se ženi Nadal


Smederevo ugostilo Deda Mraza povodom Nedelje prava javnosti da zna - Srbija do Informacija Smederevo ugostilo Deda Mraza povodom Nedelje prava javnosti da zna - Srbija do Informacija\nSmederevo ugostilo Deda Mraza povodom Nedelje prava javnosti da zna\nObeležavanje prve „Nedelje prava javnosti da zna“ u Srbiji nastavilo se danas organizovanjem ulične akcije “Ako želiš informacije od javnog značaja, zašto ne pišeš Deda Mrazu?” u Smederevu. Građani Smedereva su preko Deda Mraza imali priliku da pošalju pisma u kojima su tražili određene informacije od javnog značaja od državnih organa. Kao i u ostalim gradovima, najviše pisama se odnosilo na netransparentan rad lokalnih institucija i nosilaca vlasti. Građani Smedereva su naglasili zabrinutost u vidu nedovoljne dostupnosti informacija o načinu zapošljavanju novih kadrova i uređenja zdravstvenih objekata. Takođe, mnogi su izrazili nezadovoljstvo nedostatkom saznanja o asfaltiranju saobraćajnih puteva u prigradskim naseljima, kao i način na koji će se urediti prilaz institucijama za osobe sa invaliditetom.\nSa ciljem informisanja građana o ovom važnom pravu u okviru kampanje „Srbija do informacija” ulična akcija “Ako želiš informacije od javnog značaja, zašto ne pišeš Deda Mrazu?” održana je u Prijepolju, Užicu i Valjevu, a poslednjeg dana održaće se i u Somboru. Nedelja prava javnosti da zna završava se u petak 28. septembra obeležavanjem „Međunarodnog dana prava javnosti da zna“.


Crveni krst Niš u okviru Nedelje Crvenog krsta realizovaće brojne akitvnosti:\nmaj – Sednica Skupštine Crvenog krsta Niš u prostorijama CK Niš (Obrenovićeva 39) sa početkom u 15 časova.\nmaj – U prostorijama Dečijeg kulturnog centra u Čairu sa početkom u 11 časova održaće se manifestacija u kojoj će učestovati predškolci i učenici osnovne škole „Učitelj Tasa“, učenici Specijalne škole Bubanj i pobednici Majske pesme 2018. godine iz Dečijeg kulturnog centra. Ovom prilikom organizovaće se i svečani prijem predškolaca u Crveni krst.\nmaj – U okviru podrške i saradnje Crvenog krsta i Specijalne škole Bubanj, Crveni krst će učenicima škole uručiti donaciju u hrani.\nmaj – Nacionaloni dan dobrovoljnih davalaca krvi obeležiće se podelom priznanja davaocima za 35 davanja i podelom nagrada pobednicima konkursa Crvenog krsta „Krv život znači“, u prostorijama Crvenog krsta Niš, sa početkom u 13 časova,\nmaj – Donacija garderobe osobama sa invaliditetom u stanju socijalne potrebe.\nmaj – U okviru podrške deci sa specijalnim potrebama i saradnje Crvenog krsta i škole „Carica Jelena“, Crveni krst će učenicima škole uručiti donaciju u hrani.\nmaj – U parku „Čair“ biće organizovana manifestacija povodom realizacije programa psihosocijalne podrške i programa borbe protiv trgovine ljudima.\n13– 15. maj – U okviru međuregionane saradnje Crvenog krsta Niš i Crvenog krsta Ćustendil-Bugarska, na poziv Crvenog krsta Ćustendil, delegacija Crvenog krsta Niš predstaviće program prve pomoći, a volonteri obe organizacije će održati zajedničku vežbu.\nSvetski dan Crvenog krsta i Crvenog polumeseca, koji se obeležava 8. maja, na rođendan našeg osnivača Anrija Dinana, godišnja je proslava Međunarodnog pokreta Crvenog krsta i Crvenog polumeseca. Svake godine, društva Crvenog krsta i Crvenog polumeseca organizuju aktivnosti kako bi istakli jedinstvenu ulogu Pokreta u svojim zemljama.


Elektronska pošta Archives - ContraTeam\nContraTeam / Elektronska pošta\nKako da pređete na novi email bez gubitaka?\n6 avgusta, 2018 10:46 am\nKako da promenite kompanijski email tako da svaka poruka sa starog stigne a da se klijenti naviknu na vaš novi email? Ova problematika često je prisutna u manjim i srednjim firmama koje nisu dovoljno informisane u oblasti interneta i...\nKako koristiti webmail u Gmail okruženju?\n30 jula, 2018 11:20 am\nKako da koristite e-mail firme (webmail) na način na koji ste navikli koristeći Gmail? Korisnici naših usluga često se pitaju (što nekada podele i sa nama) kako da svoj novi e-mail koji je baziran na webmailu koriste u Gmail...\nKoja je razlika između IMAP i POP3 protokola za prijem emailova i koji treba koristiti?\n27 oktobra, 2017 11:38 am\nNebrojano puta nam se desilo da nas korisnici pozovu i zatraže pomoć jer su slučajno ili namerno obrisali sve poruke iz svog email klijenta i tako trajno ostali bez njih jer su smatrali da kopije poruka ostaju i na serveru....


Nije podržan Izvještaj o radu Savjeta ministara – Zvornik Danas\nNaslovna/izbor urednika/Nije podržan Izvještaj o radu Savjeta ministara\nNije podržan Izvještaj o radu Savjeta ministara\nRedakcija Send an email 25. jula 2017\nSARAJEVO – Komisija za finansije i budžet Predstavničkog doma Parlamentarne skupštine BiH nije podržala Izvještaj o radu Savjeta ministara BiH za prošlu godinu u dijelu, koji je u nadležnosti ove komisije.\nČlanovi Komisije iz opozicionih stranaka bili su protiv Izvještaja, a glavnu zamjerku uputili su na metodologiju izrade dokumenta, ističući da na osnovu dobijenih podataka nije moguće voditi raspravu.\n„Metodologija je katastrofalna, možda ona jeste za EU, ali nije za parlamentarna radna tijela“, rekla je Dušanka Majkić iz SNSD-a i dodala da se iz ponuđenog ne vide rezultati rada Ministarstva finansija, odnosno Savjeta ministara BiH u prošloj godini.\nSa Majkićevom se saglasio i Mirsad Isaković iz SBB-a, koji je naveo da je Izvještaj Savjeta ministara teško razumljiv, čak i za ljude iz struke.\n„Potrebni su drugi parametri kako bi se sagledalo šta je Savjet ministara radio“, dodao je Salko Sokolović iz Nezavisnog bloka.\nNegativan izvještaj Komisije za finansije i budžet Predstavničkog doma o Izvještaju o radu Savjeta ministara BiH u prošloj godini, samo je jedan u nizu, koje su na ovaj dokument dale parlamentarne komisije.\nIzvještaj je na dnevnom redu sjednice Predstavničkog doma, koja je zakazana za srijedu, 26. jul.\nČlanove Komisije o radu Ministarstva finansija u prošloj godini informisao je ministar finansija BiH Vjekoslav Bevanda.\nOn je naveo da su od planirana tri zakonska akta, iz nadležnosti ovog ministarstva u prošloj godini usvojena dva – o budžetu, te zaduživanju, dugu i jamstvima, dok bi uskoro u proceduri trebalo da se nađe zakon o finansiranju.\nKomisija je primila k znanju Informaciju Ministarstva finansija i trezora BiH o postupanju po Izvještaju o reviziji izvršenja budžeta institucija BiH za 2015. godinu, koji je sačinilo Ministarstvo finansija i trezora BiH.\nU raspravi o ovoj tački dnevnog reda Bevanda je ocijenio da političko opredjeljenje određuje ishod glasanja, a ne rezultati rada.\n„Predizborna kampanja je počela i važnije je `pokupiti` neki glas, nego nešto sistemski uraditi“, dodao je Bevanda.\nKomisija je primila k znanju i informaciju Ministarstva finansija BiH o raspodjeli i korištenju sredstava tekuće budžetske rezerve za prva tri mjeseca ove godine.\nKomisija za ostvarivanje ravnopravnosti polova Predstavničkog doma Parlamentarne skupštine BiH usvojila je Izvještaj o radu Savjeta ministara BiH za prošlu godinu u dijelu nadležnosti ove Komisije, koji se odnosi na rad Ministarstva za ljudska prava i izbjeglice BiH, saopšteno je iz Parlamentarne skupštine BiH.\nbudzet finansije komisija savjet ministara\nPravilnik se neće primjenjivati na naknade po osnovu rada\nNepoznato ko je oborio malezijski avion\nDodik: Prije će se Srpska odvojiti od BiH nego što će BiH u EU\n19. februara 2015\nMiting i kontramiting: Dodik zove opoziciju na dogovor


Slobodan Milutinović tereti se za otmicu, protivpravno lišenje slobode, zlostavljanje i mučenje i ugrožavanje sigurnosti\nOptužnica Višeg javnog tužilaštva u Novom Sadu, podignuta protiv Slobodana Milutinovića Snajpera (37), tereti ga za čak četiri krivična dela: otmicu, protivpravno lišenje slobode, zlostavljanje i mučenje i ugrožavanje sigurnosti.\nPrema nezvaničnim saznanjima, dvadesetrogodišnjakinja i Milutinović su navodno bili u emotivnoj vezi više od godinu dana, posle čega je ona odlučila da je prekine. On se, navodno, nije mogao pomiriti sa raskidom, pa je te večeri pozvao da razgovaraju, posle čega je odveo u iznajmljen stan i tamo držao.\nUgašen požar u Novom Sadu: Čula se eksplozija, a onda je vatra počela da guta objekat (VIDEO)\nZa lažno svedočenje primili automobil i 10.000 evra: Hapšenje u Novom Sadu\nOglasio se Duluvra nakon incidenta: "Povratak u realnost"\nKrajem oktobra lane, Novosađanka U.J. je dopunila svoju ranije datu izjavu i ispričala šta se dešavalo u njihovoj vezi pre nego što ga prijavila za otmicu. Kao posebno osetljivi svedok, izjavu je dala iz skrin-sobe.\nOn je uhapšen pošto ga devojka prijavila policiji da je oteo. Njemu su stavljene lisice na ruke, a ona je lekarsku pomoć potražila u Urgentnom centru, gde su joj utvrđene lakše povrede, posle čega je otpuštena kući.\nSlobodan Milutinović Snajper Novi Sad optužnica Pritvor


Sportske.net - Serija A - Milan za Ligu šampiona, Đenova za opstanak\nSerija A - Milan za Ligu šampiona, Đenova za opstanak\nTek par zanimljivih mečeva u pretposlednjem kolu Serije A.\nKolo će otvoriti Juventus i Kaljari, "Bjankoneri" su proslavili titulu, ovo je oproštaj od navijača, jure rekord pa će biti motivisani da pobede, a Konte će ponovo izvesti kombinovani sastav.\nDruga subotnja utakmica je duel Katanije i Peskare koji takođe ne odlučuje ništa, Sicilijanci su u sredini tabele, "Delfini" se posle jedne sezone vraćaju u Seriju B.\nU nedelju bi drugi sicilijanski tim mogao da ispadne, Palermo gostuje u Firenci, ništa od njih ne zavisi, jer i pobeda ne znači ništa, ako Đenova na svom terenu dobije Inter. U tom slučaju Ligurijci su opstali u ligi, pošto će imati četiri boda više pred poslednje kolo.\nDerbi je u nedelju uveče, Milan će ugostiti Romu, trijumf za "Rosonere" znači overu trećeg mesta, odnosno kvalifikacija za Ligu šampiona. Roma se bori za LE, ali misli na finale kupa, ukoliko osvoji trofej, na taj način će izboriti mesto u Evropi.\nNapoli čeka Sijenu koja je na pragu ispadanja, domaćinu meč ne znači ništa, naime sigurno su drugi, ali bi San Paolo mogao da se oprosti od trenera Macarija i Edinsona Kavanija, iako nije sigurno da će otići iz kluba.\nJuventus - Kaljari 18:00\nKatanija - Peskara 20:45\nFiorentina - Palermo 12:30\nNapoli Sijena 15:00\nLacio - Sampdorija\n"Prodao" se za 300 evra, večeras je sudio najveći derbi Nemačke, pa razbesneo Dortmund!


Utorak, 13/08 - Fudbal, Brazil, Brazileiro Serija A\n13/08CSA vs Fortaleza1X2tip: 1\nU poslednjem meču 14. kola brazilske Serije A snage će odmeriti ekipe CSA i Fortaleze. Duel između ova dva tima koja imaju dosta problema ove sezone je zakazan za jedan sat posle ponoći.\nKada se sve sabere i oduzme, utisak je da ekipa CSA nije bila dovoljno spremna i kvalitetna takmičenje kakvo je brazisla Serija A. Naime, ova ekipa je prošle sezone bez većih problema došla do promocije u prvu ligu, ali im do sada u ovom šampionatu baš ništa ne polazi za nogom. Naime, CSA se u ovom trenutku nalazi na pretposlednjem mestu i do sada su osvojili samo osam bodova. Ipak, mora se priznati da ova ekipa u poslednje vreme pruža nešto slabije partije, pa su tako na dva poslednja meča izborili remi, i to prvo protiv Gremija, a potom i na gostovanju kod Vaska.\nI Fortaleza je prošle godine bez većih problema došla do plasmana u Seriju A, i mora se priznati da ova ekipa pruža nešto bolje partije od svog rivala koji se blago rečeno do sada nije snašao. Trenutno se Fortaleza nalazi na 14. mestu i ono što je najbitnije je činjenica da se u ovom trenutku nalaze van opasne zone, pošto nema sumnje da je glavni cilj ove ekipe opstanak u društvu najboljih. Ipak, za razliku od ekipe CSA, Fortaleza u poslednje vreme pruža dosta slabe partije, pa su tako tri meča bez pobede, a u tom periodu su jednom remizirali, i doživeli dva poraza, i to oba u poslednja dva kola.\nBiće ovo duel dve ekipe koje su prošle sezone izborile ulazak u Seriju A, ali se mora priznati da nijedna ni druga ekipa ne blistaju u poslednje vreme. Ipak, domaći tim igra nešto bolje, pa su tako na poslednja dva meča izborili dva remija protiv solidnih ekipa, pa im zbog toga i dajemo prednost u ovom susretu i predlažemo vam da odigrate 1 koji kladionica Bet365 plaća sa fantastičnom kvotom 2.68.


Naučili su da je bolje da na mene ne vrše pritisak\nPremijer Aleksandar Vučić izjavio je danas u Moskvi posle sastanka sa predsednikom Ruske Federacije Vladimirom Putinom da ne oseća dodatne pritiske na Srbiju da uvede sankcije Rusiji, uz opasku da je na njega teško vršiti pritisak.\nVučić:Brisel da se izjasni o odstupanju Prištine\nDijalog usmeren na stabilnost u regionu\nSrbija i Rusija vode tradicionalno aktivan politički dijalog koji je, pre svega, usmeren na podršku miru i stabilnosti u balkanskom regionu i u tom kontekstku rešavanje kosovskog pitanja, a istovremeno stav Srbije o neuvođenju sankcija Rusiji šansa je za veći izvoz poljoprivrednih proizvoda na rusko tržište.\nRuski MUP pomaže Srbiji u traženju terorista\nMinistarstvo unutrašnjih poslova Rusije spremno je da pomogne srpskim kolegama u otkrivanju terorista Islamske države koji bi mogli da se nađu na teritoriju Srbije pod maskom izbeglica, saopštio je ruski MUP.\nPolitičke sankcije "za neke iz SPS"\nPotpredsednik SNS Nebojša Stefanović ocenio je danas da pojedinci, među kojima prednjače funckioneri SPS, licemerno žele da budu deo vlade a otvoreno rade protiv premijera, zbog čega bi trebalo da snose političke sankcije.\nJoksimović na Forumu Dunavske strategije u Ulmu\nMinistarka zadužena za evropske integracije i nacionalni IPA koordinator Jadranka Joksimović učestvuje u Ulmu u Nemačkoj na 4.godišnjem Forumu Dunavske strategije, najvećem godišnjem događaju o ovoj Makroregionalnoj strategiji Evropske unije.\nKa rešenjima, za još brži razvoj odnosa\nPredsednik Vlade Srbije Aleksandar Vučić sastao se danas sa predsednikom Ruske federacije Vladimirom Putinom, sa kojim će, kako se očekuje, potvrditi sve dogovore koji su sa ruskim partnerima definisani tokom njegove trodnevne posete Moskvi.\nĐurić: Očekujemo da Brisel uvaži naš stav\nBeograd je pokrenuo veliku diplomatsku akciju kako bi članice EU obavestili o svemu što je do sada razgovarano i dogovarano sa Prištinom i očekujemo da će to biti uvaženo i u konačnoj verziji nacrta pregovaračkog okvira Brisela za poglavlje 35, rekao je za Novosti direktor vladine Kancelarije za KiM Marko Đurić.


Prikazivanje članaka po tagu Kablovksa televizija\nKako je završio 2018. tako je Telekom Srbija započeo i 2019. godinu – akvizicijama.\nNakon kupovine kablovskog operatera Kopernikus koja je izazvala veliku buru u javnosti prevashodno zbog cene od skoro 200 miliona evra, Telekom je objavio kupovinu još dva kablovska operatera Radijus vektor i AVCOM. Na pitanje o vrednosti transakcija, iz Telekoma smo dobili kratak odgovor: cena je tržišna. Šta to znači znaćemo ili kad stigne zvanična objava kompanije ili tek kad budu objavljeni finansijski izveštaji za 2019. godinu, što će biti za nekih godinu i po dana.\nKako se navodi u odgovoru Danasu, Radijus vektor je Telekomu doneo novih 120.000 korisnika, a AVCOM više od 18.000. S obzirom da je za kupovinu Kopernikusa iz nacionalnog telekomunikacionog giganta dato nešto „manje od 1.000 evra po korisniku“, iz toga proizilazi da je za dve najnovije akvizicije moglo biti plaćeno nešto manje od 140 miliona evra, ako su i u ovom slučaju firme vrednovane na sličan način.\nTelekom Srbija sada ima oko 700.000 televizijskih korisnika i oko 740.000 internet korisnika. Kako je najavio savetnik direktora Vladimir Lučić, koordinator za internet i multimediju, Telekomu sledi kupovina još pet manjih kablovskih operatera u prvom tromesečju ove godine u okviru strategije „Milion plus“ korisnika. Tako tržište telekomunikacija nastavlja da se ukrupnjava i u oblasti širokopojasnog interneta i kablovske televizije i teži ka duopolu koji će činiti SBB i Telekom Srbija.\n„Glavno pitanje u vezi sa strategijom ‘Milion plus’ je da li će kvalitet da prati kvantitet, a do sada je zaostajao. Bez investicija u infrastrukturu to će se teško desiti. Telekomu je država isisavala dividende, oko 15 milijardi dinara godišnje, čime je smanjivana stopa reinvestiranja. To opterećenje SBB nije imao. Drugo pitanje se odnosi na ekonomsku opravdanost tih akvizicija. Videli smo po kojoj ceni je kupljen Kopernikus“, napominje Milićević.\nRadijus vektor je u 2017. godini ostvario poslovne prihode od 1,54 milijarde dinara i neto dobit od 114,8 miliona dinara. Poređenja radi Kopernikus koji je plaćen oko 195 miliona evra u 2017. je ostvario poslovne prihode od 2,1 milijardu dinara i neto dobit od 181 miliona dinara. AVCOM je daleko manji operater koji je ostvario prihode od 255 miliona i dobit od 15,4 miliona dinara.\nLjajić: Telekom nije na prodaju\nMinistar trgovine, turizma i telekomunikacija Srbije Rasim Ljajić izjavio je da u ovoj godini ne očekuje prodaju Telekoma Srbija, prenela je Beta.\n„Ne očekujem da se nešto dogodi po pitanju prodaje Telekoma. Uvek je bilo interesovanja, pa su različiti fondovi ili kompanije pokazivali interes, a toga ima i dalje. Sve zavisi i od ponuda, ali i poslovne odluke Telekoma. Da li će se ići u proces partnerstava, dogovora, teško mi je da u ovom trenutku kažem“, rekao je Ljajić. On smatra da su akvizicije Telekoma, koje je to javno preduzeće preduzelo u poslednje vreme, u skladu sa modernim, tržišnim poslovanjem.


JT International a.d. Senta je članica Japan Tobacco International (JTI) grupe, jednog od vodećih proizvođača duvanskih proizvoda u svetu, sa centralom u Švajcarskoj, u Ženevi. Mi smo prava međunarodna i multikulturalna kompanija sa 40 000 zaposlenih, 399 kancelarija širom sveta, 25 fabrika, osam istraživačkih centara i pet pogona za obradu duvana. Naša kompanija posluje u 120 zemalja u svetu i spaja mnogo kultura i pripadnike čak 100 nacionalnosti.\nNaša kompanija svojim zaposlenima pruža brojne prednosti i pogodnosti, kao što su prilike za unapređenje karijere, sjajna radna atmosfera i stimulativna zarada. Pored treninga i prilika za profesionalni razvoj, koji su obezbeđeni za svakog zaposlenog, u našoj kompaniji vas čeka okruženje u kojem se trud i zalaganje vrednuju i nagrađuju. Nagrađivanje zaposlenih prema učinku je jedan od glavnih principa kompanije. Pored plate, JTI svojim zaposlenima nudi široku paletu drugih pogodnosti. JTI u Srbiji je treću godinu za redom dobio prestižnu nagradu Top Employer, koja se dodeljuje poslodavcima za izuzetne prakse u upravljanju ljudskim resursima.\nProgram prakse pod nazivom JUMP je namenjen talentovanim diplomcima i studentima poslednje godine fakulteta, koji su u potrazi za mestom koje će biti odskočna daska za njihovu dalju karijeru. Tokom 12 meseci koliko traje program, polaznici prakse imaju priliku da uče od vrhunskih stručnjaka dok učestvuju na pravim projektima. Za više informacija o programu prakse JUMP, posetite stranicu www.jump.jti.com.\nUkoliko želite da vas obaveštavamo o otvorenim pozicijama u kompaniji, registrujte se na stranici https://jobs.jti.com/.


Ivan Đoković na Evropskom molitvenom doručku u Briselu – Покрајински секретаријат за привреду и туризам\nNovi Sad, 5. decembar 2018. – Potpredsednik Pokrajinske vlade i pokrajinski sekretar za privredu i turizam, Ivan Đoković prisustvovao je na 21. Evropskom molitvenom doručku u Evropskom parlamentu u Briselu. Evropski molitveni doručak se smatra drugim po značaju i važnosti u odnosu na tradicionalni molitveni doručak u Vašingtonu, Sjedinjene Američke Države.\nUčešće potpredsednika Đokovića je realizovano na poziv bivšeg premijera i ministra spoljnih poslova republike Slovenije, Alojza Peterlea, koji je trenutno član Evropskog parlamenta. Ovom veoma značajnom skupu prisustvovalo je preko 300 eminentnih zvanica iz evropskih, ali i institucija iz čitavog sveta.\nU okviru agendom predviđenih aktivnosti, razmenjeni su stavovi i iskustva u razgovorima sa predstavnicima evropskih institucija. Đoković se ovom prilikom sastao sa Peterleom koji je i domaćin ovogodišnjeg Molitvenog doručka u Briselu, potom sa senatorom iz Savezne države Alabama, Bil Hajtauerom, kao i sa liderom Evropskog hrišćanskog političkog pokreta, Leom van Doesburgom.\nTokom svoje posete evropskim institucijama, tačnije Evropskom parlamentu i Evropskoj komisiji u Briselu, Đoković je prisustvovao i značajnom panelu na temu odnosa hrišćanstva i politike, odnosno političkih institucija, kao i na sednici 17. Generalne skupštine Evropskog hrišćanskog političkog pokreta.\nPored potpredsednika Đokovića, na prijemima su učestvovali i članovi Predsedništva Srpskog pokreta obnove Aleksandar Cvetković, Milan Urošević i Avro Osmajlić.\nPotpredsednik Đoković je prisustvovao i svečanom prijemu, dan pred samu ceremoniju Molitvenog doručka, priređenu u zgradi Evropske komisije.\n7. децембар 2018. – Измена II Конкурса за доделу бесповратних средстава за субвенционисање издатака за набавку репроматеријала у 2018. години


Udruženje novinara Srbije (UNS) podseća da se u ponedeljak, 8. aprila, navršava 25 godina od smrti novinarke „Duge“ Radislave Dade Vujasinović, a da je slučaj i dalje u predistražnoj fazi. Istraga se još uvek nije odredila da li je smrt novinarke nastupila kao posledica ubistva, samoubistva ili nesrećnog slučaja.\nPre dve godine i devet meseci Više javno tužilaštvo (VJT) dobilo je izveštaj Holandskog forenzičkog instituta u Hagu, na osnovu dokaznog materijala koji je mu je 2015. godine prosledilo Ministarstvo pravde. Zaključak izveštaja dostavljenog Višem javnom tužilaštvu jula 2016. godine je da „povrede koje je kritičnom prilikom zadobila pokojna Radislava Dada Vujasinović mogu biti rezultat ubistva, samoubistva ili nesrećnog slučaja”.\nNa pitanje UNS-a šta je VJT od tada uradilo i dokle se stiglo sa rasvetljavanjem smrti Radislave Dade Vujasinović, u VJT su rekli da je Tužilaštvo pre veštačenja Forenzičkog instituta „preduzelo niz dokaznih radnji proverom svih raspoloživih informacija dobijenih od UNS-a, Komisije za istraživanje ubistava novinara i drugih izvora, pre svega ispitivanjem svedoka, kao i potrebnim veštačenjima“.\nVeran Matić: Očekujemo da se VJT konačno odredi prema ovom slučaju\nPredsednik Komisije za istraživanje ubistava novinara Veran Matić za UNS kaže da nažalost Komisija nema novih informacija o istrazi okolnosti smrti Dade Vujasinović.\nOn kaže da je „Holandski forenzički institut na osnovu dostupnog materijala ustanovio da je u pitanju jedno opaljenje, ali pored toga ne mnogo više pa su zaključili da je prema njihovim nalazima moguće i ubistvo i samoubistvo“, rekao je Matić. Dodao je da su predstavnici Komisije razgovarali sa svim dostupnim mogućim svedocima, koji su u različitim prilikama pominjali okolnosti smrti Dade Vujasinović, ali da nije bilo korisnih informacija iz tih razgovara.\n„Komisija mora da sačeka konačno stanovište Višeg javnog tužilaštva u Beogradu, koje postupa u ovom slučaju i da nakon toga sačini analizu postupanja i eventualno pozove svedoke i učesnike u istragama koje su vođenje povodom ovog slučaja, te da nakon tog obavesti javnost o svom zaključku“, rekao je UNS-u Matić.\nNa pitanje UNS-a da li su od Tužilaštva dobili nove informacije, Matić je rekao da nema novih detalja, osim da je istraga u ovom slučaju i dalje otvorena.\n„Očekujemo da se Više javno tužilaštvo u Beogradu konačno odredi prema ovom slučaju, odnosno da ga zaključi ili naloži neku radnju u skladu sa Zakon o krivičnom postupku“, rekao je UNS-u Matić.\nRadislava Dada Vujasinović pronađena je mrtva 9. aprila 1994. godine u svom stanu u Trećem bulevaru broj 118 u Novom Beogradu. U zapisniku koji je sačinjen posle obavljene obdukcije navedeno je da je umrla dan ranije, u 1.30 sati.\n← UNS i NUNS: I posle 25 godina od smrti Dade Vujasinović istraga još u predistražnoj fazi\nSmajlović: Zločin nad Ćuruvijom rešen još 2005. godine →


You are at:Home»Vesti»Poslovne studije slučaja – razlog okupljanja najprestižnijih svetskih univerziteta u Beogradu\nBy Vesna Kovačević on\t 12/02/2019 Vesti\nFakultet organizacionih nauka (FON) je na ovaj način uspeo da uvede inovaciju u tradicionalni način obrazovanja u Srbiji i postao pionir uvođenja pomenute metodologiju u redovnu nastavu. Na inicijativu prof. dr Vesne Damnjanović, pored primene navedene inovacije u redovnoj nastavi, izučavanje studije slučaja je zastupljeno i kao vannastavna aktivnost. Kao rezultat, istaknuti studenti imaju priliku da se takmiče i ostvaruju uspehe na svetskim takmičenjima u rešavanju poslovne studije slučaja. Kruna svega ovoga je osnivanje svetskog studentskog takmičenja u rešavanju poslovne studije slučaja – Belgrade Business International Case Competition (BBICC) 2013. godine. Ove godine se takmičenje BBICC održava sedmi put zaredom u organizaciji Fakulteta organizacionih nauka i studentske menadžment konsalting organizacije Case Study Club. BBICC će od 7. do 13. aprila ove godine ugostiti studentske timove i mentore čak 20 prestižnih svetskih univerziteta i biznis škola u Beogradu.\n“Studija slučaja je interaktivna metoda učenja nastala na Unvierzitetu Harvard, a primenjuje se u raznim granama nauke, poput medicine, prava i sl., a mi je konkretno primenjujemo u biznisu. Kako to funkcioniše? Sama studija slučaja predstavlja problem ili izazov jedne organizacije, koja može biti mala organizacija, velika kompanija ili čak nevladina organizacija. Ti izazovi se postavljaju pred studente koji se stavljaju u ulogu donosioca odluke. Oni analiziraju podatke, identifikuju probleme i daju predloge”, objašnjava prof. dr Vesna Damnjanović sa FON-a, generalni direktor svetskog takmičenja u rešavanju poslovne studije slučaja BBICC i dugogodišnji mentor ove metode učenja na FON-u i u Case Study Clubu.\nBBICC je rangiran u top 10 najboljih takmičenja ovog karaktera u čitavom svetu, po kriterijumima eminentnog Univerziteta u Oklandu, pionira u oblasti studije slučaja. Ove, kao i prošle godine, BBICC će biti na najvišem nivou time što će čak 80 studenata sa 20 prestižnih svetskih univerziteta i biznis škola doći u Beograd da se takmiče u rešavanju tri studije slučaja za tri različite uspešne domaće kompanije.\n“Kada se osvrnem na studije, shvatam da su takmičenja u rešavanju poslovne studije slučaja igrala ključnu ulogu u mojoj karijeri – zbog njih sam učila i usvajala nove veštine, razvila interesovanje za konsalting i upoznala neke od najtalentovanijih ljudi ne samo sa mog univerziteta nego i iz celog sveta. Takmičenja u rešavanju studije slučaja su srž uspešnih biznis škola i bilo mi je zadovoljstvo da budem deo tako dinamične zajednice, koja uvek pruža podršku, tokom protekle četiri godine”, izjavila je Amanda Schmitz sa Univerziteta u Vašingtonu za sajt svog univerziteta, koja je sa svojim timom osvojila drugo mesto na takmičenju BBICC 2018. godine.\nTri tima koja se na takmičenju pokažu kao najbolji biće proglašeni pobednicima ovogodišnjeg takmičenja 13. aprila.\nIdeja za osnivanje jednog ovakvog takmičenja u Beogradu proizašla je upravo iz uspeha koje su studenti FON-a postigli u rešavanju poslovnih studija slučaja, u konkurenciji sa najprestižnijim univerzitetima i biznis školama iz celog sveta. Samo neki od uspeha srpskih studenata, pod mentorstvom prof. dr Vesne Damnjanović bili su: prvo mesto u svetu na takmičenju University of Navarra International Case Competition u Pamploni, u Španiji, u martu 2015. godine; prvo mesto na takmičenju BI International Case Competition u Oslu, u februaru 2016. godine; prvo mesto na takmičenju McGill Management International Case Competition u Montrealu, u martu 2016. godine, treće mesto natakmičenju FEP U. Porto International Case Competition u Portu, u oktobru 2016. godine; finalisti na takmičenju CBS Case Competition u Kopenhagenu, u februaru 2018. godine; prvo mesto na takmičenju Unilever Future Leaders’ League u Londonu, u aprilu 2018.; finalisti na takmičenju L’Oréal Brandstorm u Parizu, u martu 2018. godine, regionalni pobednici na takmičenju Unilever Future Leaders’ League u Bukureštu, u februaru 2019. godine i plasman na finale u Londonu. Studenti FON-a, osim rezultata na svetskom nivou redovno postižu uspehe na nacionalnom i regionalnom nivou.